recursal/SuperWikiNEXT-32B huggingface dataset:
**第34屆厄瓜多爾總統選舉**響2017年2月19號同4月2號舉行。

制度
--

根據選舉法，首輪得票過半數嘅候選人直接贏出。如果攞到四成選票，同時領先對手超過十個百分點嘅話，亦唔使第二輪投票，直接贏出。

背景
--

厄瓜多爾選舉委員會宣布延遲公布總統選舉投票結果，選舉委員會主席波索話，由於一啲投票記錄文件出現甩漏、字跡唔清嘅事，將會響嚟緊三日入面解決問題同公布選舉結果，目前未知使唔使搞第二輪投票。

但最終首輪投票結果入面，莫雷諾同拉索嘅得票率分別係三十九同二十八個百分點，排頭兩名。莫雷諾攞到唔夠四成嘅選票出綫第一輪投票，兩人要響第二輪投票再決高低。 

厄瓜多爾今次選舉被睇做係「路線之爭」，響第一輪投票得票率同選前嘅民意調查都話，莫雷諾選情較好。不過鄰國委內瑞拉近日爆出政治危機，被對手發炮攻擊莫雷諾嘅選情。 

4月3號，第二輪投票厄瓜多爾一千二百八十萬個選民會用手上一票，選出未來4年管治國家嘅領導人。

### 分析

分析認為，經過科雷亞十年鐵腕管治，厄瓜多爾人求變心切，或者會令厄瓜多爾跟其他拉美國家一樣「向右轉」。而科雷亞同委內瑞拉總統馬杜羅份屬好友。選前委內瑞拉爆出最高法院代替國會行使立法權風波，或者會令到唔少厄瓜多爾游離選民傾向支持變天。

候選人
---

### 主權祖國聯盟運動

選戰進入最後階段時，主權祖國聯盟運動候選人莫雷諾不斷批評對手、前銀行家拉索「離地」，指控對方響國家1999年金融危機時藉機獲利。而佢響選前最後一場造勢大會，亦盡力塑造自己「貼地」形象，聲稱自己識得體諒一般大眾情況，理解佢哋嘅夢想。

### 創造機會運動

創造機會運動候選人拉索就打著親商界嘅經濟牌，主張自由經濟，吸引外資，要透過減稅同創造就業刺激國內因為油價偏軟而導致疲弱嘅經濟。

拉索響投票之後亦話，投票畀佢嘅選民代表向改變投下信心一票，令厄瓜多爾重拾自由。

意見
--

### 現任總統

高舉「21世紀社會主義」旗號嘅現任總統科雷亞響投票開始後冇耐就去所屬票站投票。佢形容今次選舉非常重要，厄瓜多爾人民要選擇「向右轉」，定係畀進步勢力重新抬頭，佢呼籲選民投票畀會延續佢扶貧路線嘅候選人。佢講候選人正係佢屬意嘅黨友莫雷諾。

民意調查
----

3月尾公布嘅民意調查入面，莫雷諾亦以五成二嘅支持率力壓拉索，但差距仍響統計誤差範圍入面，意味著兩個人支持度勢均力敵。

結果
--

### 第一輪投票

點票人員響投票完咗，開始數票工作。初步結果話，響民意調查一路領先嘅執政主權祖國聯盟運動候選人、前副總統莫雷諾攞到三成九選票，領先保守派候選人拉索大約十個百分點。

### 第二輪投票

厄瓜多爾總統選舉第二輪投票結果，兩名候選人親商界、傾右嘅拉索，同執政黨、中間偏左嘅莫雷諾爭持激烈。

當地四個票站調查入面，有三個結果都話拉索以三至六個百分點擊敗莫雷諾，其中一個曾準確預測初選結果調查，更話拉索領先莫雷諾多達六個百分點。但係另一個調查就話莫雷諾以四個百分點贏出。不過莫雷諾響票站調查結果公布後會見支持者，聲稱自己已經響選舉入面贏出，又批評票站調查誤導。不過由於結果太接近，兩個人都話自己贏出選舉。 

當局已經點算超過九成七選票。執政黨候選人莫雷諾以二個百分點領先對手、前銀行家拉索。

後續
--

莫雷諾宣布自己贏出選舉，未等正式結果出爐，就響競選拍檔陪同下同支持者見面，佢表示會立即開始換屆工作。科雷亞亦已經祝賀佢贏出，全國選舉委員會促請各方冷靜，又呼籲候選人承認選舉結果。 

不過拉索話選舉有舞弊拒絕承認落敗，要求重新點票，佢質疑點解二月初選時要三日先完成點票，今次就極速完成，認為選舉有舞弊，要求重新點票。佢警告總統莫雷諾唔好玩火，又呼籲支持者和平示威抗議。

響厄瓜多爾最大城市瓜亞基爾，大批拉索支持者上街示威，拒絕承認莫雷諾當選。佢哋湧到去國家選舉委員會響當地嘅辦事處出面，部分人企圖衝入辦事處，同警方發生衝突。警方施放催淚氣體，之後民眾陸續散去。國家選舉委員會響首都基多辦事處出面，亦發生同類事件，示威者幾乎衝到辦事處門口，但係被警方攔截。

攷
-

1. 1 2 3  （繁體中文）厄瓜多爾選舉點算逾八成選票 執政黨候選人領先 互聯網檔案館嘅歸檔，歸檔日期2020年3月28號，.，無綫新聞，2017年2月20號。
2. ↑  （繁體中文）厄瓜多爾推遲公布總統大選投票結果，澳門電台，2017年2月21號。
3. 1 2 3 4 5 6 7 8 9 10 11  （繁體中文）厄瓜多爾大選兩名候選人均稱勝出，now新聞，2017年4月3號。
4. 1 2 3 4  （繁體中文）厄瓜多爾總統選舉　莫雷諾稱勝出拉索拒認落敗，now新聞，2017年4月3號。

Template:厄瓜多爾選舉
**張文瓘**（606年—678年9月30號），字**稚圭**，大唐官員，唐高宗嗰陣係宰相。因為喺大理卿任上處事公正而受到好評。

家世
--

張文瓘喺隋煬帝年間嘅606年出世，阿爺係貝州武城人，喺大業末年搬屋去魏州昌樂。阿爸阿媽早死，因為孝順朋友而出名。唐太宗貞觀（626年—649年）初年，佢係並州長史李世勣大軍嘅參軍。李世勣好重視佢，曾經話：「稚圭係家陣時嘅管仲、蕭何，我比唔上佢。」一次李世勣去首都長安入朝面聖嗰陣，張文瓘同兩做伙記搞宴會為佢餞行。李世勣分別將佩刀同玉帶送畀嗰兩個伙記，但係冇畀張文瓘任何嘢。張文瓘懷疑佢，問點解，李世勣答：「你冇錯。有人猶豫不決，我畀佩刀佢鼓勵佢果斷；某人放誕唔檢點，所以我畀玉帶佢希望佢約束自己。你嘅才能，你第日乜都唔會缺，重使我送嘢畀你？」李世勣後來推薦張文瓘，張文瓘結果做咗水部員外郎。佢阿哥張文琮係戶部侍郎，兩兄弟都喺尚書省，違反咗封建舊制，因為咁張文瓘冇幾耐就改做雲陽令。

註
-

參攷
--

1. ↑  （白話文） 《舊唐書》卷八十五 互聯網檔案館嘅歸檔，歸檔日期2007年10月11號，.
2. ↑  （白話文）《新唐書》卷一百一十三 互聯網檔案館嘅歸檔，歸檔日期2007年10月11號，.
3. ↑   《資治通鑒》卷二百零一、卷二百零二

出面網頁
----

* 歷史指南
**第34屆委內瑞拉總統選舉**響2012年10月7號舉行。

委內瑞拉總統查韋斯，成功擊敗十四年來，對佢構成最大威脅嘅對手卡普里萊斯，第三度連任。外界關佢嘅健康情況，同埋佢會唔會擴大國有化範圍。

候選人
---

### 委內瑞拉社會主義統一黨

委內瑞拉社會主義統一黨候選人查韋斯，五十八歲做咗總統十四年，今次贏出之後任期係六年。作為全球石油蘊藏量最多嘅國家話事人，查韋斯一直推行社會主義政策，透過石油出口建立龐大社會福利計劃，從教育、住屋到食物，照顧窮人，深受基層民眾歡迎，但係亦導致通脹飆升。

外交政策上，查韋斯係旗幟鮮明嘅反美領軍人物，藉著同盟友提供石油資助，響拉美地區建立反美聯盟。

佢又響2007年開始將產業國有化，由石油、金礦、電訊、交通，以至金融業亦都有搞過，趕走外資，預料查韋斯連任，會再擴大國有化嘅力度同範圍。

查韋斯連任另一焦點係佢嘅健康。佢2011年確認患癌，三次到過古巴醫病，切除兩個惡性腫瘤，雖然2012年7月選戰最後階段，宣布痊癒，但癌症仍有復發可能。

### 正義第一黨

正義第一黨候選人、四十歲嘅卡普里萊斯係一個中間派州長，過去響地方選戰入面，一直係長勝將軍，響反對派團結之下，成為十四年以來第一位威脅到查韋斯連任嘅對手。

反對派批評查韋斯高壓統治，獨攬行政、司法之類大權，曾經閂咗反對派電視台，用人唯親，政府內部亦貪污成風。

結果
--

選舉委員會公布，查韋斯係以百分之五十四嘅得票率，擊敗對手、得票率百分之四十五嘅卡普里萊斯。查韋斯感謝民眾對佢嘅支持，呢次選舉競爭激烈，觸發近八成一選民投票。

後續
--

大批查韋斯嘅支持者響總統府前載歌載舞，放煙花慶祝。

卡普里萊斯響競選總部承認落敗，恭喜查韋斯贏出，又感激投票畀佢嘅選民，認為自己已經響全國種下成功嘅種子。

2013年1月10號查韋斯開始新嘅總統任期，但佢因病履行唔到職務。佢喺3月5號死，由副總統馬杜羅暫代總統職務。

攷
-

1. 1 2 3 4 5 6 7 8 9 10  （繁體中文）委內瑞拉總統第三度連任，now新聞，2012年10月8號搵到。

Template:委內瑞拉選舉
搵緊第二樣意思嘅話，請睇〈**石硤尾 (搞清楚)**〉。
石硤尾
**石硤尾**（硤讀劫，英文Shek Kip Mei或者Shek Kip Mi），又叫做**石峽尾**，係香港新九龍一笪地方，響煙墩山南面山腳。石硤尾南面係深水埗，北面係大窩坪，西面係白田，東北係又一村，東面係大坑東，佢東南有座山隔開九龍塘。

史
-

石硤尾以前叫夾石尾。至於「夾石尾」同埋石硤尾個「硤」點解，就唔係咁清楚。

1940年代尾，因為國共內戰，難民就由大陸來到香港，開咗條**石硤尾村**響山邊一個涌谷尾。條村靠返東面山邊條涌，個置就係南昌街打上，巴域街以北個位置。條村一直伸上谷。佢西便有白田村。當時基本上成個香港九龍市區，全部山邊都係起搭晒屋。皆因香港二次大戰過咗無耐，好多樓都炸平，屋少人多，租金自然好貴，所以難民都響山邊用一條條木搭屋。但係一火燭就好大件事。

1952年11月21號，石硤尾村大火，一燒燒300幾間屋，影響到4000人。而出名嘅石硤尾大火就響第二年，1953年12月24號出現。隔籬條白田村火祝，一燒燒六粒鐘，石硤尾六條村都燒清光，五萬人就算甩難都要瞓街。佢哋迫住響街邊牆邊搭個棲身之所。香港政府決定開徙置區，起屋平租畀災民住。石硤尾徙置區就由窩仔街開始起，頭八棟係聯合國捐錢起嘅。之後呢個徙置區就變成石硤尾廉租屋邨，即係今時今日嘅石硤尾邨。

參攷
--

|  |  |
| --- | --- |
|  | 維基同享有多媒體嘅嘢：**Shek Kip Mei** |

* 〈石硤尾人文館〉.


1. ↑  梁炳華：《深水埗區風物誌》，深水埗區議會，2012年6月
何棠下村口
**何棠下**（粵拼：ho4 tong4 haa6）係中國廣東廣州嘅地名，喺黃埔區九龍鎮九佛墟附近。378省道嘅K9+735～K11+320標記位。而家係中新知識城嘅一部分。

名
-

個村名因為喺水塘下邊而嗌成**塘下**，後嚟改名做**棠下**。但無耐因為廣州地區同時出現咗三個「棠下」嘅地名（另外兩個分別喺而家嘅白雲區同天河區），令好多市民同街坊搞到亂龍。後因呢個村大多數人都係何氏家族而改名做**何棠下**。

史
-

個村喺大元時期從南雄珠璣巷出發，經新會、鐘落潭、良田後，喺1275年到棠下開村。1949～1957年間搞出棠下鄉，1958年公社化後分出棠下一、棠下二、金水里三個大隊。1960年將棠下一二兩個隊合併，1966年因破四舊被批成牛鬼蛇神而三隊合併，變成「東風大隊」轄下20個大隊。1971年改返「棠下大隊」個名時加多做個生產社。1980年分出24個生產隊。

* 1984年2月，生產大隊改名做**棠下鄉人民政府**。
* 1986年12月，成立何棠下村民委員會。
* 2004年6月，受到九佛併入鐘落潭影響而變成鐘落潭政府屬下。
* 2005年8月，受到九佛改屬蘿崗區影響，村委改屬九龍鎮政府屬下。
* 2015年9月，由於蘿崗區同黃埔區合併，雖然村委冇改到屬下，但區委政府改屬黃埔區。

攷
-

* 何棠下村 广东省情网
8.17 保普選反佔中大遊行橫額
**「8.17 保普選反佔中大遊行」**，係香港2014年示威巡遊之一，嚮8月17號星期日，參與市民唔多過廿萬，活動市民表態支持香港2017年政改方案，支持循序漸進改革，反對破壞香港嘅佔中行為，參與者相信「佔中」會損害香港經濟。

呢次大遊行唔係單一活動，表達反對佔中意圖，其他民意認為中環金融、銀行、零售同酒店。「佔中」必然打擊香港運輸業、物流業、旅遊業同展覽業經濟產值。保普選反佔中大遊行目的對「佔中一鑊熟」心態表示不滿，反對佔中自殺式抗爭手段。

8．17參與人數，警方估算11萬人，大會公布有19萬人。參加者企滿維多利亞公園6個足球場，34度夏季高溫。保普選反佔中大遊行，支持自由、民主、法治同多元共融香港核心價值，又珍惜香港經濟成就。8.17保普選反佔中大遊行行程終點站嚮中環遮打道。

參與遊行者
-----

* 盛智文
* 民建聯
* 新民黨
* 工聯會
* 同鄉會

爭議
--

### 收錢遊行

遊行開始前，有線電視嘅記者同攝影師以「放蛇」方式參加咗香港青年會嘅遊行隊伍。兩人響前往維園嘅旅遊巴上獲派250緡車馬費，並被指示「唔好響現場提及，袋咗就算」。遊行前，至少7間鄰近維園嘅酒樓，共有逾200圍俾遊行團體預訂，其中4間更係「包場」，為遊行人士提供午餐。每圍介乎1600至3000幾緡不等。

### 有參加遊行人士唔清楚遊行目的

遊行期間，有線電視響維園訪問咗多名遊行人士，有人稱唔識字亦唔知遊行目的，亦有人答出「香港平安大吉」。及後有年輕女士先以唔正嘅廣東話稱「過嚟玩」，記者追問下就以普通話回答「購物」。片段後來引發網民惡搞大陸人購物成「鳩嗚」。

### 遊行後留低大量垃圾

遊行後，遊行隊伍響街道上留低大量垃圾，食環署收集到達6.5公噸垃圾。

### 召集人擁有「居英權」

「保普選反佔中大聯盟」召集人周融被媒體揭露擁有「居英權」，佢解釋係買保險。周融原先表示唔放棄居英權，後來又表示願意放棄。

相關
--

* 周融
* 幫港出聲 Silent Majority
* 保普選反佔中大聯盟

出面網頁
----

* Facebook官方專頁
* 


1. ↑  〈團體被揭向遊行者派 250 車馬費〉. 《有線新聞》. 2014-08-17. 喺2015-10-16搵到.`{{cite news}}`: CS1 maint: url-status (link)
2. ↑  〈維園附近酒樓被反佔中遊行團體包場〉. 《now新聞》. 2014-08-17. 喺2015-10-16搵到.
3. ↑  〈遊行前午餐 包7酒樓200圍〉. 《明報》. 2014-08-17. 原著喺2016-03-04歸檔. 喺2015-10-16搵到.
4. ↑  〈有參加遊行人士不清楚遊行目的〉. 《有線新聞》. 2014-08-17. 原著喺2014-10-02歸檔. 喺2015-10-16搵到.
5. ↑  〈【反佔中遊行】標語水樽行完即棄沿途垃圾多〉. 《蘋果日報》. 2014-08-17. 原著喺2014-08-22歸檔. 喺2015-10-16搵到.
6. ↑  〈817垃圾大遊行後　食環署稱收6.5公噸垃圾〉. 《852郵報》. 2014-08-20. 原著喺2016-03-04歸檔. 喺2015-10-16搵到.
7. ↑  〈周融承認有居英權 稱不打算申英國護照〉. 無綫新聞. 2014年7月27日 18時16分. `{{cite news}}`: Check date values in: `|date=` (help)
8. ↑  〈周融：完全放棄居英權〉. 蘋果日報. 2014年7月28日. 原著喺2014年10月1日歸檔. 喺2015年10月31日搵到.
**何駿彥**（英文：Daniel Ho Chun Yin，1992年7月22號—），曾經係香港嘅新聞從業員，前無綫電視無綫新聞台高級主播同亞視新聞財經主播。

簡歷
--

大學畢業於三藩市州立大學，主修傳播同媒體學，在學時多次獲得院長嘉許名單，並以一級榮譽畢業。

畢業後於2014年加入亞視新聞，任職財經主播同編輯。一年後轉職到無綫新聞擔任財經主播同記者，並於2017年初轉任無綫新聞台主播。曾主持無綫新聞台唔同時段嘅新聞報道，間唔中兼任翡翠台《新聞提要》同天氣報告主播。

2020年12月19號，因應人手問題，佢主持《香港早晨》，拍檔周可茵，亦係自2016年以來得一次由前女主播主持《香港早晨》，上一次由張文采、鄭萃雯。

2021年11月喺社交網站宣佈離開無綫新聞，結束6年半賓主關係。現時已移居加拿大溫哥華升學，而家喺英屬哥倫比亞大學修讀國際關係學碩士。 。

參考
--

1. ↑  〈盤點5名最靚仔男主播　有一位似吳彥祖朱敏瀚混合體〉. 2021-05-19. 原著喺2021-06-15歸檔. 喺2022-04-25搵到.
2. ↑   何駿彥Linkedin檔案
3. ↑  〈何駿彥移民加拿大望能重操故業 「願我們不會忘記最初的自己」〉. 2022-01-31. 原著喺2022-04-06歸檔. 喺2022-04-22搵到.
4. ↑  〈主播離巢：姚子羚妹饒慧珊離職nowTV！TVB主播何駿彥都走人〉. 2021-11-12.

出面網頁
----

* 何駿彥嘅Instagram頁
赫特河省公國位置
赫特河省公國地圖
**赫特河省公國**（Principality of Hutt River），又叫**赫特河公國**，係一個冇咗嘅蚊型國家，位於澳洲珀斯以北幾百公里，曾經隸屬澳洲西澳洲嘅一部分。1970年4月21號，農場主卡斯勒（Leonard George Casley）同佢嘅幾名追隨者宣佈佢哋所管轄嘅農場領地由澳洲西澳州脫離，成立赫特河省公國。

嗰個國自稱佢嘅獨立已經喺澳洲國土局1989年嘅一封內部信件中得到確認，但澳洲同世界上嘅其他任何國家都從未喺官方場合正式承認過呢個國。

赫特河省公國喺2020年8月3號解散。

史
-

由於同西澳州政府關於小麥配額嘅問題長期存在爭議，1969年，農場主卡斯勒援引英國叛國法令第1495條，認為省政府嘅行為已經喺事實上迫使佢獨立。終於喺1970年4月21號，佢同佢嘅幾名追隨者宣佈佢哋所轄農場領土，正式由澳洲聯邦共和國分離，公國**赫特河省**（Hutt River Province）成立，但卡斯勒同時亦宣佈，佢會繼續效忠女王伊利沙伯二世。隨後，卡斯勒由佢嘅家庭成員，亦即係佢嘅國民，選為呢個新國家嘅領導人，卡斯勒亦自封銜頭為「至高無上嘅赫特君主倫納德殿下（His Royal Highness Prince Leonard of Hutt）」。

喺80年代早期，嗰個國曾經改叫做一個王國，但冇幾耐它佢又回復原始嘅公國身份。喺呢個階段，一個擁有超凡領袖魅力嘅成員Kevin Gale加入呢個公國，並好快由貴族頭銜升為攝政王。雖然Kevin Gale住喺昆士蘭省，遠離嗰個國喺澳洲大陸嘅另一端，但佢仍然逐漸把持住公國嘅財政大權，並大規模發行本國嘅郵票同錢幣。同時，佢重喺歐洲同北美積極噉賣赫特河貴族同爵位銜頭。

到90年代初，Kevin Gale喺各個方面嘅運作已經變得越嚟越獨立，佢定期舉辦盛大嘅公共集會，並成日以高調姿態出現喺黃金海岸嘅慈善募捐活動。1995年，Kevin Gale同佢嘅支持者試圖推翻倫納德君主嘅統治，喺太平洋一個島仔上建立真正主權獨立而受外界認可嘅赫特河省公國，但Kevin Gale突然死咗，一切計劃亦隨即宣佈玩完。

Kevin Gale嘅活躍最終引起咗倫納德君主嘅注意，倫納德宣佈呢個攝政王係叛國者，並喺佢死後收番所有嘅貴族頭銜同其他榮譽。從此，對Kevin Gale喺赫特河省公國嘅15年，一直爭議不斷，赫特河省公國嘅官方機構對Kevin Gale為本國做出嘅貢獻亦好少提及。

赫特河省公國喺1995年之後變得越嚟越低調，甚至包括2000年4月21號眾多國際媒體同支持者出席嘅30周年國慶。

澳洲官方對呢個公國嘅解釋係，佢只不過係一個個人行為嘅商業炒作，喺澳洲官方出版嘅旅遊圖上，注明咗該地區幾個特色嘅旅遊景點，並提到嗰個公國已經宣佈獨立。

赫特河省公國自稱獨立嘅事係所有澳洲老一輩嘅國人都知。

2019年12月，赫特河省公國宣佈由於農業收入同遊客數量下降，由2020年1月31號開始關閉邊境至另行通知。2020年8月3號赫特河省公國解散，結束50年歷史。

君主
--

赫特河省公國歷任兩名君主。

倫納德君主卡斯勒喺1925年8月28號出世，曾經係一名出名嘅律師，但同時又係赫密士主義嘅忠實擁護者，並發表過幾篇關於呢個信仰嘅論文。卡斯勒嘅老婆係「尊貴嘅雪莉王妃殿下（Her Serene Highness Princess Shirley）」，到而家佢哋已經有7個成年嘅細路，其中「至高無上嘅伊恩王子殿下（His Royal Highness Crown Prince Ian）」就係王儲。

倫納德君主喺澳洲家喻戶曉，多數人認為佢所做嘅只係一種冇害嘅古怪行為，而且好多人認為佢面對一個強大政府所表現出嘅堅韌同無畏令人欽佩。而家喺坎培拉嘅澳洲博物館，倫納德已經作為一項展覽被永久陳列喺館中。

2017年2月11號，倫納德讓位畀佢細仔Graeme。倫納德喺2019年2月13號逝世。

數據資料
----

赫特河省公國位於珀斯以北595公里，佔地面積約75平方公里。主要收入嚟自野生花卉、農業產品、郵票同錢幣，旅遊業亦係一個主要收入來源。

當地居民數量非常少，據估計為20人左右，但呢個國宣稱佢哋喺世界範圍內擁有13000個國民。

呢個國冇常設軍隊，但係好多國民曾經攞過軍事銜頭嘅獎賞。而且就算全國被陸地封鎖，有一啲海軍銜頭亦同樣被授出過。

呢個國嘅領導成員主要由倫納德君主同佢嘅家庭成員組成，包括倫納德君主嘅老婆雪莉（Shirley）王妃同佢嘅仔伊恩（Ian）王儲。

由2004年9月2號開始，赫特河省公國開始接受公司註冊。至少有一個傳統嘅離岸實體公司被授權受理公司註冊業務。

就算赫特河省公國從來冇俾世界上其他任何一個國家正式承認過，但係佢哋發行嘅護照喺好多時已經被作為出入境嘅有效證件合法使用。

澳洲政府嘅反應
-------

澳洲官方針對赫特河省公國最常見嘅解釋就係話呢個係一個私人農場，所謂嘅「君主」只不過係一個商人。有時，赫特河省公國嘅問題亦會被提議到國會上，但對佢嘅解釋多數係機會主義嘅投機取巧嘅行為。

澳洲郵政機構已經正式表態會中斷對嗰個國嘅相關服務，但事實上，唔只寄去呢個地區嘅信件能夠平安抵達，甚至係貼住赫特河郵票嘅信件亦寄得出。

赫特河省公國曾經幾次冇交稅，張貼喺赫特河省公國官方網站上嘅澳洲國土局內部文件亦顯示呢個省並冇打算交稅。

澳洲政府通常避免同赫特河省公國進行法律上嘅爭辯，赫特河省公國建造自己嘅建築（唔使澳洲政府審批）、提供公司註冊、辦理車牌、製造貨幣、出版郵票，甚至辦佢自己嘅大學，好多諸如此類嘅事件似乎係有意激嬲澳洲政府，但澳洲政府從來冇妨礙過赫特河省公國嘅「主權」，只係盡可能避免任何法律上嘅糾紛。

參考
--

1. ↑  "Principality of Hutt River to close its borders!". 27 December 2019.
2. ↑  Hedley, Kate (3 August 2020). "End of an empire: Hutt River to rejoin Australia after 50 years". *WA Today*. 喺5 August 2020搵到.
搵緊第二樣意思嘅話，請睇〈**走西口 (搞清楚)**〉。
走西口地圖
**走西口**（粵拼：zau2 sai1 hau2）係清代到民國時河北、山西、陝西人移民內蒙古中部地區嘅移民潮，同落南洋、闖關東合稱爲清朝三大移民潮。呢場移民潮分兩波，民國初年時內蒙漢人達300萬。

所謂「西口」
------

「口」係指明長城嘅關口，原先係軍防重地，喺大明同蒙古通關互市之後，變成漢蒙貿易通商口岸，其中有兩處最緊要，一個係河北張家口，稱爲「東口」；遞個係山西右玉縣嘅殺虎口，稱為「西口」。不過喺走西口嘅過程中，「西口」唔係殺虎口嘅專稱，而係張家口以西、晉北陝北同內蒙嘅長城沿綫各口，呢啲都可以叫做「西口」。

史
-

### 前史

明代前半期，畀朱元璋逼退漠北嘅北元一直同明朝敵對，長城地方一直戒備。1571年，蒙古土默特部首領俺答汗同明朝達成隆慶合議，漢蒙之間先通關互市，喺長城地方交易。呢陣時就有一啲內地唐人私自出長城去蒙古做生意。

清兵入關之後，將蒙古人睇成係同盟，於是想隔開蒙漢，所以封禁蒙古，唔准漢人自己出關入蒙，而且沿住長城北面劃咗南北闊五十里、東西長兩千里嘅禁區，禁區內唔準耕田、遊牧，年年燒荒，所以禁區內嘅泥好肥，變成咗黑土，畀啲人嗌做「黑界地」。

不過唔同封禁滿洲咁嚴格，順治曾經畀小批嘅冀晉陝農民去蒙古墾荒，不過必須春去秋回，唔准喺長城北定居，亦唔准帶家眷，所以蒙古地方始終係蒙地。從明朝後期到清初，就有唐人去蒙古，不過未成為移民潮。

### 第一波浪潮

喺康熙時，社會穩定，人口增加，尤其係康熙推行攤丁入畝，話「滋生人丁，永不加賦」，人口就爆炸增長，人多地少越來越明顯，呢時朝廷放鬆蒙古封禁，畀部分蒙地開墾，於是內地唐人大規模移民出去。

### 第二波風潮

從光緒到民國時，中國內憂外患。1901年，中國簽《辛丑條約》，其中規定中國要畀巨額賠款，清廷爲咗籌款，全面放禁蒙古，然後墾荒農民要交「押荒銀」，畀咗錢就可以有土地永久使用權，史稱「清丈土地」。同時沙俄北方壓境，攞咗中國嘅外東北、外西北，中國嘅對策係「移民實邊」，號召內地百姓移民邊疆，於是有好多唐人過咗去。

地理原因
----

走西口移民最多係山西嘅西部、北部同陝西北部，呢帶屬黃土高原，環境認真差：植被少，地赤，多災。光緒初年發生咗場丁戊奇荒，旱災多年，好多地方種唔到嘢，各地饑荒。有山西民歌唱「河曲保德州，十年九不收，男人走口外，女人挖野菜」。

而內蒙古嘅河套平原就喺隔籬，淨隔咗條長城，反而一馬平川，地力好，水草茂，至關鍵係地廣人稀，所以有大把晉陝災民湧入呢度。主要有歸化城（呼和浩特）、伊克昭盟（鄂爾多斯）、烏蘭察布、包頭、巴彥淖爾。

影響
--

### 晉商同內蒙城市化

大多數移民係農民，去到耕田，亦有係商人，晉商係中國大商幫，有好多就係起家自旅蒙貿易。

康熙年間蒙古就有晉商，最初嘅晉商係跟住平定準噶爾叛亂嘅清軍做隨軍貿易，之後就同沿途嘅蒙古人交易。

政策放鬆之後，越來越多晉商去蒙古，比如乾隆年間有名嘅晉商喬貴發就係後生時移民包頭，先係做當舖夥記，十幾年後搵着啲錢同老友開間商號「復盛公」，之後成為包頭最大嘅商號。有好多內蒙城市係發展自晉商貿易地，比如包頭就有講「先有復盛公，後有包頭城」，而呼和浩特亦類似，佢係貨運重地，亦都係晉商嘅活動之下發展爲內蒙商業中心同大城市。

走西口亦都改變咗山西文化，令佢喺農耕文化當中多咗啲商業文化。

### 山西文化傳佈

走西口嘅移民源地基本上都係晉語區，所以今日內蒙古中部地方雖然係蒙古自治區，不過當地查實係講晉語嘅，大約有晉語張呼片、五臺片、大包片，都同山西同聲同氣。

因為語言一致，所以佢哋同山西、陝北人屬同一族群，叫做晉綏民系，「晉」係指山西，「綏」係指內蒙古中部。

### 蒙地漢化

中國歷史上長期以來，長城係漢地嘅北界，胡漢之間長期喺長城拉鋸，闖關東、走西口，令唐人嘅分佈過咗長城。今日滿洲變成東三省，係名副其實嘅漢地，而內蒙古雖然叫自治區，查實好多地方漢人嘅比重大過蒙古族，不過後來中共建制時有蒙古族武裝力量支持，同時蒙古武裝領袖烏蘭夫提出要恢復蒙古族嘅歷史地域範圍，於是就設立咗內蒙古自治區。

喺設自治區之前，呢啲地方其實係設省，因為走西口形成嘅就有兩個：察哈爾省、綏遠省，內蒙古中部之所以嗌「綏」，就在於綏遠。而今日一啲內蒙城市，查實係有唐名，比如呼和浩特嗌「歸綏」。

攷
-

1. ↑  〈清代伊克昭盟長城沿綫「禁留地」諸概念攷釋〉. 原著喺2016年3月6號歸檔. 喺2013年12月26號搵到.
2. ↑  〈如火如荼反清史〉. 原著喺2007年7月2號歸檔. 喺2013年12月26號搵到.
3. ↑  中國民族 互聯網檔案館嘅歸檔，歸檔日期2015年5月19號，.「……內蒙古、廣西、寧夏三個自治區的漢族人口都超過了少數民族人口」
4. ↑  建國後察哈爾省、熱河省、綏遠省為何撤銷？

出面網頁
----

* 走西口創造了西口文化
* 走西口漫談
《**鐵甲威龍3**》（*RoboCop 3*）係一部1993年嘅美國科幻動作電影，由Fred Dekker（英文：Fred Dekker）做導演，佢同Frank Miller（英文：Frank Miller (comics)）編劇。主演係Robert John Burke（英文：Robert John Burke）、Nancy Allen（英文：Nancy Allen (actress)）、Rip Torn（英文：Rip Torn）。

劇情
--

OCP 同日本一間大企業想喺底特律市重建，但啲居民唔肯走，重用武力反抗。OCP 叫鐵甲威龍去捉班地下反抗組織，但佢冇捉到，重幫班市民反抗。而威龍個拍擋就俾OCP射死咗。但因為第四條法則，佢唔可以殺死嗰個OCP高層，所以機件開始癱瘓，嗰個OCP高層重攞支鎦彈射去鐵甲威龍度。之後班地下反抗組織就救咗鐵甲威龍走，重揾人整返好鐵甲威龍個心口同胸甲，而且刪除咗第四條法則。

當鐵甲威龍出去揾OCP啲人打完返嚟之後，發覺啲人唔見晒。突然有一個由日本送嚟嘅忍者機械人出現咗，重斬咗佢隻手臂。鐵甲威龍嘅能源因此流失，鐵甲威龍即刻裝番個武器打爆個忍者機械人。鐵甲威龍揾到個叉得電嘅飛天裝備之後，就飛去OCP救人。呢個時候，OCP 因為唔夠人手而將啲犯人攞出嚟做兵力，反抗組織面對咁強烈嘅火力而節節敗退。鐵甲威龍就過咗嚟幫反抗組織，然後再去救人。鐵甲威龍飛去OCP之後，見到嗰兩個俾人捉走嘅女人，同兩個忍者機械人。其中一個女仔控制咗嗰兩個忍者機械人，令佢哋斬爆對方。救完人之後，日本企業嘅總裁就向佢鞠躬。

演員
--

* Robert John Burke（英文：Robert John Burke） 飾演 Alex Murphy/鐵甲威龍（英文：RoboCop (character)）
* Remy Ryan（英文：Remy Ryan） 飾演 Nikko Halloran
* Bruce Locke 飾演 Otomo
* Nancy Allen（英文：Nancy Allen (actress)） 飾演 Anne Lewis
* Jodi Long（英文：Jodi Long） 飾演 Keiko Halloran
* John Posey（英文：John Posey (actor)） 飾演 David Halloran
* Rip Torn（英文：Rip Torn） 飾演 CEO
唔好同**白居易**搞亂。
**白表居屋第二市場計劃**（英文：**White Form Secondary Market Scheme**），簡稱**白居二**，係香港房屋委員會（房委會）轄下嘅居者有其屋（居屋）嘅一項計劃。喺有呢個計劃之前，未補地價嘅居屋單位只能夠轉讓畀綠表（符合資產要求，又可以交出公屋單位）人士。而呢個計劃就將買未補價單位嘅資格擴展到白表（符合資產要求，但無公屋單位交出）人士。

歷史
--

2010年代初期，香港樓價係噉升，有好多中低收入嘅家庭都買唔到樓，喺社會強烈要求下，房委會喺2013年同2015年兩次推出擴展居屋第二市場到白表買家嘅臨時計劃，容許獲配額嘅合資格白表申請者畀錢同房委會或者香港房屋協會（房協）申請白表資格「購買資格證明書」後，可以喺房委會嘅「居屋計劃第二市場」或者房協嘅「住宅發售計劃第二市場」自己搵同買未補價單位。2013年同2015年兩輪計劃分別有5000個同2500個配額，最終兩輪計劃夾埋約莫有4000位白表申請者買到單位。

房委會檢討過臨時計劃之後，喺2017年11月30號決定將計劃恆常化，每年都會推出，但一樣會有配額限制：

* 2018年嘅配額有2500個，包括2250個家庭申請者配額同250個一人申請者配額
* 2019年嘅配額有3000個，包括2700個家庭申請者配額同300個一人申請者配額
* 2020年嘅配額有4500個，包括4050個家庭申請者配額同450個一人申請者配額

申請資格
----

* 家庭或者一人都申請得。
* 申請截止嗰日夠18歲，喺香港住滿7年（唔受附帶逗留條件限制）。
* 總收入同資產限額要符合居屋申請資格。
* 由申請截止嗰日之前24個月起，直到簽訂臨時買賣合約嗰日，申請者同佢家庭成員唔可以擁有或者同人共同擁有任何香港住宅樓宇。
* 申請者同佢家庭成員都無接受任何房屋資助。

參考
--

* 白表居屋第二市場計劃2018
* 白表居屋第二市場計劃2019
* 白表居屋第二市場計劃2020
由香港科學園側邊，白石角海濱長廊望出去，近係大埔海，遠係赤門，再遠係大赤門。
**赤門**（英文**Chek Mun**）又叫**赤門海峽**（英文**Chek Mun Hoi Hap**）或者**吐露海峽**（英文**Tolo Channel**），係香港一海門。赤門喺船灣淡水湖東南同西貢半島西北之間。海門東北駁去大赤門，西南入大埔海，西北入船灣海，而東北出大鵬灣。

地理
--

赤門一帶，岩石奇特，北係沉積岩，南係火成岩。查實成個赤門，係一條斷層，係全港最明顯嘅斷，東南向西北咁走，所以南北地質各異。未有海水之前，水流沖刷成谷，後海平面上昇，變成海門。

呢帶岩石喺香港來講，係好古老。而赤門之所以叫赤門，皆佢北岸石頭含鐵而紅，因以爲名。

赤門都幾長，南北兩岸似平行線。北岸北西向東計，起點白沙頭同上面三門墪，跟住東頭洲，跟住長牌墪、三門山、鵝髻頂到鳳凰笏頂。過啲重有白角山、昂莊山。再過啲就係大赤門嘅大嶺，去到𡰪係黃竹角嘴。而南岸有烏龜沙嘴、三杯酒，跟住有內海企嶺下海，過海係石茅頭，隔灣係白角仔，過荔枝莊個灣，到鵝頸嘴，再直去到響螺角就係海下灣，灣外海括然開朗，有塔門，有赤洲，就係大赤門。

史
-

赤門企嶺下海，海西嘅黃地峒，有舊石器時代遺址。

睇埋
--

* 大赤門
唔好同**警視**搞亂。
《**警訊**》（英文：**Police Magazine/Police Report**）係香港電台電視部同香港警務處警察公共關係科合作製作嘅電視節目，作為警民合作嘅橋樑。

呢個節目主要係以打擊罪案為主，香港警務處會派代表同埋節目主持人一齊出席電視節目，內容會有案件重演形式嘅短片，向香港市民披露有關罪案嘅資料，等啲目擊罪案嘅市民致電警方去提供相關罪案嘅線索。案件重演形式嘅短片亦都會教導市民一啲犯人／騙徙嘅犯案手法，希望市民能夠提高警惕，減少日常罪案嘅發生。

節目亦都有介紹香港警務署嘅一啲運作，譬如會介紹吓警員嘅配備同埋裝束，唔同部門嘅運作，支援機構…等等，令到一般市民對香港警隊有更加多嘅了解，從而加深警民關係，達致共同打擊罪案嘅目的。

歷史
--

「警訊」節目嘅開始要數返去1973年，當時正值係香港肅貪倡廉時代嘅開始（嗰年就係發生咗警務處副處長薜畿揭發總警司葛柏嚴重貪污事件嘅一年）；加上社會經濟嘅起飛，大小罪案相繼增加，當時嘅皇家香港警務處認為有需要加深警民合作同埋教導市民去防止罪案率上升，亦都知道係時候要提升警隊嘅正面形象，攞返市民對警隊嘅信心；眼見電視廣播嘅力量日漸咁影響普羅大眾，於是就搵同一樣係政府機構兼且係官方喉舌嘅香港電台聯合推出撲滅罪行嘅電視節目，就係咁，「警訊」就一直同香港市民共同撲滅罪行，與及見証著香港警隊嘅改進歷程。

2020年8月12號「警訊」播出最後一集。

### 「少年警訊」

內文：少年警訊
為咗加深新一代對罪行嘅認識，一齊撲滅罪行，同埋希望教育嗰啲青少年唔好誤入歧途，喺「警訊」節目播出嘅一年之後（即係1974年），警務處就開展咗「**少年警訊計劃**」，佢嘅四個宗旨係：

1. 促進警方同香港青少年之間嘅溝通同認識；
2. 喺撲滅罪行工作上面促使警方同青少年並肩合作；
3. 鼓勵青少年認識佢哋喺社會上面嘅責任；及
4. 提供各種運動、活動同訓練設施，充實同埋改善青少年嘅生活。

### 節目主題曲

起初嘅警訊節目，主題曲以簡單嘅純音樂作為開場同埋結尾曲，曲風感覺硬崩崩，聽落亦都幾嚴肅冇乜人情味。

後來因為一齣由成龍主演嘅香港電影【警察故事】，片中嗰首壯志激情嘅主題曲【硬漢子】就取代舊嘅音樂，成為咗警訊節目嘅新主題歌。（哩首歌原唱係成龍）

再後來，為咗要令警訊節目更有時代感同埋減少嚴肅嘅氣氛，希望廣大觀眾會更加受落，於是乎就搵咗一啲實力派歌手唱出專門為節目而作嘅主題歌；其中就有知名香港歌手張學友為節目唱出剛柔並濟嘅【勇敢的故事】。

### 案件重演短劇

每集警訊節目入面都會有案件重演嘅短劇，等觀眾了解犯案手法。2015年11月，其中一齣「假金行騙案」短劇喺香港網民間瘋傳，演員馬溱禧、吳良榮等表現被網民讚揚。

睇埋
--

* 耆樂警訊‎
* 《繩之於法》
* 《警聲直播》

參考
--

1. ↑  〈爆笑過《愛．回家》 《警訊》短劇狂吸Like〉. 原著喺2015年11月21號歸檔. 喺2015年11月20號搵到.

出面網頁
----

* 香港電台＞電視＞警訊
* 香港警務處
**何曉輝**，香港資深醫生，多年來任職伊利沙伯醫院，又做過急症科醫學院院長，曾經就一啲香港重大事件向公眾解釋醫院有關工作。

獲得獎項
----

喺2018年，佢獲頒申訴專員嘉許獎公職人員獎。另外喺2018年，佢獲頒大紫荊勳章。

醫護工作記事
------

佢喺伊利沙伯醫院算係管理層，除咗醫院以內嘅工作之外，亦曾經喺2012年同香港海關分享醫學上點樣處理體內藏毒疑犯，又曾經支持2016年樂施毅行者活動。

### 1996年嘉利大廈大火事件

1996年嘉利大廈大火事件嘅時候，好多傷者都送咗去伊利沙伯醫院，而佢當時係伊利沙伯醫院嘅急症顧問醫生，曾經向解釋點樣做好災難救援應變。

### 2022年武漢肺炎香港第5波疫情

2022年武漢肺炎香港第5波疫情，令公立醫院急症室同殮房爆滿，有長者懷疑因為等唔到上病房，就死咗喺急症室，連遺體都滯留，要急建冷氣貨櫃停屍。

伊利沙伯醫院喺3月9號改為專門接收武漢肺炎病人，同日下午伊院舉行員工座談會解釋安排，何曉輝喺發言嘅時候落淚，一度哭不成聲，又提到好多醫護捱得好辛苦，要當場其他人安慰。事後，有其他醫護向記者講到，佢好有經驗，做過嘉利大火都喊到咁，可想而知佢壓力有幾大。

政治立場
----

佢係親中派，曾經同埋盧寵茂、謝德富、唐國隆、周伯展、李繼堯等著名醫學界人士聯署反佔中，當中聯署內容形容爭取民主嘅佔領者係癌症，又支持警察執法。基於佢嘅立場，去到2022年佢因為武漢肺炎疫情落淚嘅事被廣泛報道嗰陣，有一啲連登網民反而對何曉輝揶揄。

參考
--

1. 1 2 3 4 5  〈伊院急症仁醫何曉輝淚崩 60歲仍每朝赴高危前線 睹疫者等入院滿地屍：同事捱得好辛苦〉. *Channel C* (繁體中文). 2022-03-10. 喺2022-03-12搵到.
2. ↑  〈2020 年第151 號號外公告〉 (PDF).`{{cite web}}`: CS1 maint: url-status (link)
3. ↑  〈機場科與伊利沙伯醫院攜手打擊販運毒品〉 (PDF). 原著 (PDF)喺2022年9月9號歸檔. 喺2022年3月12號搵到.
4. ↑  〈新聞稿及更新 - 最新消息 - 樂施會〉. *www.oxfam.org.hk* (香港中文). 喺2022-03-12搵到.
5. ↑  Pao, Ming. 〈公院爆煲一個月 伊院醫生何曉輝感觸落淚〉. *www.mingpaocanada.com* (英文). 喺2022-03-12搵到.
6. ↑  〈違法活動如癌症 550醫生登廣告反佔領〉. *www.bastillepost.com*. 2014-10-28. 喺2022-03-12搵到.
7. ↑  〈反對加醫科學位係你地 撐警撐港共又係你地〉. 《LIHKG 討論區》. 喺2022-03-12搵到.`{{cite web}}`: CS1 maint: url-status (link)
**Associated Equipment Company**（通常簡稱**AEC**）係英國一間巴士、無軌電車及貨車製造廠。喺拉丁美洲同埋西班牙，AEC嘅車係以**ACLO**名義賣。

史
-

AEC嘅業務係源自1855年喺英國倫敦成立嘅巴士公司London General Omnibus Company（LGOC）嘅巴士生產。LGOC喺1909年響倫敦Walthamstow整出佢嘅第一款巴士「X型」，其後再出「B型」巴士。

1912年7月，LGOC嘅巴士生產業務分拆為一間新公司，即係AEC。第一次世界大戰爆發後，AEC重出埋貨車。

1926年，AEC同丹拿合作組成Associated Daimler Company（ADC），同年AEC嘅生產線搬去倫敦Southall。1928年ADC解體，兩間公司就分返開，喺之後幾年，AEC開發自己嘅新產品。1933年，LGOC嘅巴士服務被併入倫敦運輸局（London Transport，當時全名London Passenger Transport Board），自此AEC正式獨立。

第二次世界大戰期間，AEC集中生產軍用車。1946年，AEC同埋利蘭共同組成British United Traction（BUT），去生產無軌電車同埋鐵路等產品。

1948年，AEC收購Crossley Motors同埋Maudslay Motor Company，組成**Associated Commercial Vehicles**（ACV）。喺之後幾年，Crossley同埋Maudslay本身出嘅車陸續停產，改出其他嘢。1949年，ACV再收購巴士車身製造廠Park Royal Vehicles同埋附屬公司Charles H. Roe。1961年，ACV再收購Transport Equipment (Thornycroft)。

1962年，ACV俾利蘭收購，利蘭喺1968年再同英國汽車控股公司合併為英國利蘭汽車公司。AEC雙層巴士生產去到1968年完咗，之後其他AEC本身出嘅車亦陸續停產，AEC間廠喺1979年5月執笠。

睇埋
--

* AEC Renown (三軸)
* AEC Q型
* AEC Regent五型
* AEC Routemaster

出面網頁
----

* AEC Society
* Website remembering AEC
* The AEC Bus Site
蘇州網師園入面嘅茶寮露華館，而家已經改咗做公開賣茶嘅茶館
**茶寮**係專門用嚟品茶、進行茶儀式嘅私家房間或者獨立屋仔。明屠龍茶說、文震亨嘅《長物志》1、許次紓《茶疏》都有專條。日本、朝鮮多數叫做**茶室**，佢哋稱爲茶寮嘅，就其實係茶館。茶文化傳入西方之後，喺西方亦有一啲地方開設咗茶寮。

而家有啲私家庭園改建成對外開放嘅公園，有啲茶寮亦都改爲公開賣茶嘅茶館。

東亞
--

### 中國茶寮

明代江南私家園林發達，另一方面，品茶藝術亦都追求茶嘅自然真味，茶藝同造園藝術相融合，從而產生特別嘅茶寮建築。屠龍、許次紓係茶學家、文震亨係造園家，佢哋喺唔同嘅出發點對茶寮提出唔同嘅要求。文震亨論述「茶寮」時，係作爲「室廬」篇章入面嘅獨立條目嚟討論。

明代文人講究喺園林入面佈置各種唔同用途嘅建築物，達到既多樣化而又實用嘅目的，例如拜佛有「佛堂」，彈古琴有「琴室」，沖涼有「浴室」。對於茶寮要求單獨嘅小房子，挨住山齋，裏面陳列各色茶具，仲要一個茶童專門伺候。

許次紓則由備茶嘅角度佈置茶寮內外。

1. 茶寮入面左右兩壁各設一茶爐。
2. 茶寮入面有兩個茶几，一個放茶杯、茶壺，用嚟泡茶；另一個放其他茶具。
3. 火炭一定要遠離火爐，一定要乾燥。
4. 火爐一定要離開牆壁一啲距離，必須小心防火。
5. 獨立小屋。強調茶寮一定要獨立。原因唔使多講。茶寮入面有火爐，仲要堆放火炭、松樹枝等燃料；而明代嘅建築多數係木結構，茶寮分開嘅好處，係可以更有效噉防火。

屠龍同許次紓嘅茶寮起喺書齋旁邊，而文震亨嘅茶寮起喺山齋旁邊，高雅一啲；屠龍同文震亨都有茶童，許次紓嘅茶寮冇茶童。文震亨、屠龍同許次紓嘅三種茶寮代表明代上等人家、中上人家同普通人家嘅茶寮。文震亨嘅茶寮最爲豪華，起喺園林入面，小山上有書齋，喺小山上離書齋唔遠亦有茶寮，仲有佛堂、琴室，又有小橋流水。呢三種人家嘅茶寮都係獨立式嘅，防火係一個原因，另外一個原因係明代嘅茶具種類繁多，例如許次紓嘅茶寮要安放27種茶具，再加上茶几茶凳、火炭，如果冇獨立一間屋，係擺唔晒嘅。

### 日本茶室

日本兼六園嘅茶室，保留中國古代嘅茶寮風格
日本嘅茶室受到中國茶寮影響，而家有啲地方仍然保留類似屠龍同許次紓描寫嘅茶寮，但係稱爲「茶室」。面積一般以四疊半做標準，大過四疊半嘅稱爲「廣間茶室」，細於四疊半嘅叫做「小間茶室」。茶室專爲進行茶道而設。安土桃山時代後，亦有數寄屋造嘅形式，成爲住宅嘅一部份。

### 朝鮮茶室

韓國慶州市骨窟寺嘅茶室內部
朝鮮半島受到中國文化影響，傳統庭園內亦設有茶室，用嚟擧行茶禮。

西方
--

西方一啲貴族亦會設置私家嘅茶寮，一般設置喺住宅、別墅或者私家庭園入面。

* 荷蘭嘅一間茶寮荷蘭嘅一間茶寮
* 荷蘭茶寮內部荷蘭茶寮內部
* 德國嘅一間茶寮德國嘅一間茶寮
* 波蘭宮殿中一間廢棄茶寮波蘭宮殿中一間廢棄茶寮
* 羅伯特·亞當設計、位於英格蘭埃塞克斯莪德裏恩德大屋（英文：Audley End House）庭園入面嘅茶寮橋羅伯特·亞當設計、位於英格蘭埃塞克斯莪德裏恩德大屋（英文：Audley End House）庭園入面嘅茶寮橋

中東
--

茶文化傳入中東後，當地亦有人設置私家茶寮。

* 伊朗宮中茶寮內部伊朗宮中茶寮內部
* 奧地利凱爾滕州克拉根福嘅一間塔吉克式茶寮奧地利凱爾滕州克拉根福嘅一間塔吉克式茶寮

參攷
--

* 註 1: （明）文震亨 原著：《長物志圖說》卷一第十一章《茶寮》，山東畫報出版社，2005年。 ISBN 7-8603-779-9
碧咸
**大衛碧咸**（粵拼：bik1 haam4；英文：**David Robert Joseph Beckham**，1975年5月2號—）係前英格蘭足球員，打中場。佢嘅技術一直都得到正面評價，佢嘅外形同腳法都係屬於世界級。因為英格蘭足球代表隊成日都係英國小報嘅對象，碧咸響代表隊不嬲都係焦點人物。

球會生涯
----

碧咸出身英超傳統勁旅球隊曼聯，一出道就畀人封為「萬人迷」。1999年佢跟曼聯贏得歐洲聯賽冠軍盃。2003年佢跳槽加盟西甲球隊皇家馬德里，同朗拿度、施丹等猛人一齊，但隨住年紀越嚟越大加上已經名成利就，佢決定響2007年走到美國推廣足球事業，自由身加盟美國職業足球大聯盟球隊洛杉磯銀河。2009年到2010年，碧咸曾經兩次外借咗去AC米蘭半季，但喺2010年嗰次，佢踢踢吓波左腳跟腱撕裂，搞到要抖幾個月，無得打世界盃，去到嗰年9月至喺洛杉磯銀河復出。碧咸喺2011同2012年帶領洛杉磯銀河連攞兩屆美職總冠軍。2013年1月碧咸自由身加盟法國甲組足球聯賽球隊巴黎聖日耳門，攞到法甲冠軍之後，同年5月掛靴。

國際生涯
----

碧咸喺1996年首次效力國家隊。1998年FIFA世界盃佢因為畀對手挑釁變成衝突而被紅牌出場，令到英格蘭輸波。2002年FIFA世界盃臨開始之前佢受咗傷，最尾都係成功出賽。2006年FIFA世界盃佢響十六強攞到全場唯一入球入八強，但係響八強英格蘭射失十二碼，只能夠眼白白睇住英格蘭輸波。佢喺2009年最後一次為國家隊上陣，十三年嚟總共上陣115次。因為左腳跟腱裂咗，碧咸冇得以球員身份參加2010年FIFA世界盃決賽周，不過佢重係做咗英格蘭國家隊教練組成員征戰南非。

生活
--

碧咸喺1999年同辣妹（Spice Girls）成員維多利亞結婚，佢哋有三個仔一個女。

獎項
--

* 慈善盾：1993、1994、1996、1997
* 英超冠軍：1995-1996、1996-1997、1998-1999、1999-2000、2000-2001、2002-2003
* 英格蘭足總盃：1995–1996、1998–1999
* 歐洲聯賽冠軍盃：1998-1999
* 洲際盃：1999
* 西班牙超級盃：2003
* 西甲冠軍：2006-2007
* 美國職業足球大聯盟總冠軍：2011、2012
* 法國甲組足球聯賽冠軍：2012-2013

註
-

1. ↑  碧咸個姓Beckham入便個H係唔發音嘅，讀音較接近係「啤琴」/ˈbɛkəm/。

出面網頁
----

|  |  |
| --- | --- |
|  | 維基同享有多媒體嘅嘢：**David Beckham** |

* （英文）皇家馬德里—碧咸個人檔案
* （英文） （西班牙文） 碧咸啲相同影片




|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**尤德觀鳥園**（Youde Aviary）喺香港公園內，佔地3000平方米，係世界上最大嘅觀鳥園之一。觀鳥園嘅雀仔可隨意喺遊客面前周圍飛。

尤德觀鳥園內部

設計構思
----

市政局管嘅香港公園喺1992年9月開放啱啱起好嘅觀鳥園畀市民參觀。觀鳥園以已故港督尤德爵士命名。佢響1982年至1986年做港督。

觀鳥園有一條行人道，設計到輪椅都行得；遊人可以響唔同高度睇樹、植物同雀仔，同埋由唔同角度欣賞園內嘅全景。

園內底層設有淺水池同小瀑布，流向園內地勢較低嗰邊，最後喺一個大型水池滙合。呢個水池同位於園外出口嘅小型人工湖相連，響禽流感出現前，人工湖係欣賞水禽嘅地方。

喺觀鳥園嘅入口度展出咗唔少圖文並茂嘅資料，介紹熱帶雨林嘅結構同生態系統，而且重特別介紹林內雀鳥群落。出口位於園內地勢較低嗰邊，遊人可以沿住行人天橋單向漫步而下，沿途設有多個觀景台。

為免觀鳥園內出現礙眼嘅支柱，建築師用咗4個跨越整個觀鳥園嘅巨大拱架，將不透鋼圍網托起嚟。圍網覆蓋範圍約3000平方米。上蓋最高點離園內底部達30米。

除咗現有樹木，觀鳥園內外亦種咗大量植物；假以時日，會遮住大部分圍網。

展覽主題
----

展出嘅雀仔來自馬來西亞熱帶雨林，近年園內亦養埋本地林鳥。

**馬來群島**係一個植物區，範圍廣闊，由馬來半島同大巽他群島（即蘇門答臘、婆羅洲同爪哇）、菲律賓同所有印度尼西亞島嶼起，伸展至新畿內亞同俾斯麥群島。

呢啲雨林有地球上最高嘅雨林樹木，亦係多種動物棲息之地，其中包括一啲世界上最靚嘅雀仔。

雀仔品種
----

觀鳥園嘅雀仔，大多嚟自馬來群島，但近年亦有飼養本地鳥種，例如珠頸斑鳩。有響地上棲息嘅雉雞、鷓鴣、鳩鴿同鶇等。有啲品種，例如產新畿內亞嘅鳳冠鳩，而家重瀕緊危。重有大眼斑雉、擬啄木鳥、鳴禽類等。總數大約90品種近700隻。

以前有養馬來鼷鹿，響觀鳥園內自由奔跑，而家無養嘞。

植物品種
----

起觀鳥園之前，山谷已經有一啲成齡樹；公園施工期間，呢啲樹木大都得以保存。此外，觀鳥園亦種咗好多樹木。

園內盡可能引入源自馬來群島嘅植物或相似品種，以適應香港冬天。

樹木品種主要係無花果樹（例如唔同品種榕樹）、木棉、石栗、棕櫚樹、竹及羊齒植物等，豐富林內植物品種。

水禽湖
---

水禽湖位於觀鳥園旁邊，原本係養塘鵝同其他水禽嘅地方。自從禽流感爆發後，為免受到感染，塘鵝已經搬咗去園內飼養，水禽湖亦都唔用。

2005年9月，觀鳥園從澳洲買咗3隻塘鵝。如果水禽湖未棄用，應該會喺呢度養。

雀鳥展覽區
-----

犀鳥
由於大隻嘅犀鳥會捉其他雀仔食，所以觀鳥園編咗佢哋去入口旁嘅展覽區內，展覽區而家重整緊。

開放時間
----

每日上晝9:00至下晝5:00

入場費
---

唔使錢

連結
--

* 香港公園
**許瑜真**（1980年—），臺灣雲林人，中華民國網絡從業員，中文維基百科早期管理員。

生平
--

臺灣出世，高中讀臺中女中，之後入讀國立臺灣海洋大學，2003年喺長庚大學基礎醫學研究所攞到病毒學碩士學位。2004年加入維基百科，2006年1月3號成為中文維基百科嘅管理員。2006年，做緊臺灣中央研究院資訊科學研究所研究助理嘅許瑜真，負責接待第一次訪問臺灣嘅維基百科創辦人吉米·威爾士，威爾斯邀請佢加入Wikia。許瑜真喺Wikia負責華人區嘅社群聯絡，係亞洲區第一位員工。2006-2007年間，許瑜真同聯合報法務專員鄧傑同埋中研院資訊所同仁劉自強、姜天戩、黃筱如一齊籌辦臺北2007維基年會，許瑜真做志願工作者輔導長，負責志願工作者招募同埋統籌贊助。後嚟許瑜真從事軟件測試工作，做咗臺灣數位文化協會常務監事，同埋加入威奈信息科技（上海）有限公司負責互聯網營銷。

參考
--

|  |  |
| --- | --- |
|  | 維基同享有多媒體嘅嘢：**許瑜真** |

1. 1 2  江欣怡 (2007-08-01). 〈用知識讓全世界看見台灣〉. 《30雜誌》. 天下遠見出版. 原先內容歸檔喺2016-03-06. 喺2012-10-02搵到.
2. 1 2  修瑞瑩 (2012-08-20). 〈樂當藏鏡人 維基女神掛網10年〉. 《聯合報》 (臺灣中文). 原著喺2014-03-10歸檔. 喺2012-08-20搵到.
3. 1 2  
張翔一 (2008-07-01). 〈為知識分享「大宅門」把關〉. 《天下雜誌》.第400期號.
4. ↑  何宛芳 (2007-08-01). 〈今年的維基國際年會，在台北〉. 《數位時代》. 巨思文化. 喺2012-10-02搵到.
5. ↑  何宛芳; 羅之盈; 張玉琦 (2007-09-01). 〈全球最大知識社群 年度聚會直擊〉. 《數位時代》. 巨思文化. 喺2012-10-23搵到.
6. ↑  〈许瑜真KJ Hsu - 评审委员- IAI国际旅游奖〉. 原先內容歸檔喺2021-01-25. 喺2020-10-22搵到.
**許雄**，JP（英文：**Adolf Hsu Hsung**，1938年—），係前香港政府官員。佢祖籍廣東番禺，喺澳門出世，細個移居香港。

1955年，許喺聖若瑟書院畢業之後，自學完成預科課程，並喺公開試取得優良成績。因為佢阿爸48歲過身，佢身為八兄弟姊妹之中嘅大仔，焗住放棄學業，全職工作，維持家計。1958年，佢加入香港政府，任職傳譯、翻譯員。1968年獲委任為政務主任。

往後幾十年，許試過喺布政司署及多個部門做工，包括庫務科、銓敍科、行政科、新界民政署、政府物料供應處及區域市政總署等，專責監督人力、財務、物料供應及區域地政管理工作。1998年，經歷40年公務員生涯後，佢喺區域市政總署署長之位退休。

1998至2004年，許受聘於新世界控股有限公司，出任新世界第一巴士服務有限公司及新世界第一渡輪服務有限公司董事總經理等職位。6年之間，佢喺承接中華巴士同油麻地小輪嘅過程中扮演重要角色。此外，佢亦有做其它上市公司董事，譬如冠忠巴士集團有限公司常務董事。2007年開始，佢擔任大昌行集團獨立非執行董事等。

2007年許雄做香港行政長官曾蔭權嘅競選連任辦公室秘書長。

許雄喺1992年獲頒英帝國服役勳章，2006年獲頒香港特區政府銀紫荊星章。

參考
--

1. ↑  〈嶺南大學將頒授榮譽院士銜予四位傑出人士 - 嶺南大學〉. *www.ln.edu.hk*. 喺2022-07-14搵到.
2. ↑  "Lingnan University to confer Honorary Fellowship upon four distinguished individuals - Press Releases - Media - Lingnan University". *www.ln.edu.hk*. 喺2022-07-14搵到.
3. ↑

出面網頁
----

* 
* 
* 
* 

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
《**K-100**》係香港無綫電視已經停播嘅常態性娛樂資訊節目，節目包含藝員同名人訪問，電視廣播城介紹，TVB節目預告同花絮，及報告無綫電視業務嘅最新動態。節目經常喺星期五、六、日晚上播放。

歷史
--

《K-100》喺1977年1月22號開始播映，節目名源自當時無綫電視喺九龍中央郵局嘅郵政信箱號碼。過去香港嘅郵箱以郵局簡寫開首，而當時TVB嘅郵箱號碼啱啱好係100號，所以就用咗《K-100》呢個名。其後全港郵箱編號合一，改為「70100」號，但節目名保持不變。

長期以嚟《K-100》都係無綫對外公佈節目資訊嘅官方渠道，因此有人認為佢立場官方味道幾重。為咗吸引觀眾，自九十年代中起，呢個節目中加插報告喺上星期無綫電視部分節目嘅收視，名為「收視龍虎榜」；又係拉近同電視觀眾嘅距離同了解市民口味，推出咗「K-100自由講」環節，於香港各大商場設置攤位讓電視觀眾表達對無綫電視嘅意見。

由於《K-100》官方味道幾濃，喺電視整體收視大不如前下，更難吸引觀眾收睇，即使有自由講同收視龍虎榜，《K-100》始終冇乜起色。結果喺2005年9月17號播放第1449集之後，《K-100》就正式跟觀眾再見。

歷年主持
----

* 何守信（1977-1980）（第一代主持）
* 韓馬利（1977）（第一代主持）
* 陳復生（1977）
* 廖安麗（1977）
* 常玉霞（1977）
* 黃淑儀（1980）
* 陳秀珠（1980）
* 林漪娸（1980）
* 呂靜紅（1981）
* 羅偉平（1981）
* 葉特生（1982-1984）
* 符鈺晶（1982）
* 狄寶娜摩亞（1982）
* 李司棋（1983-1984）
* 汪明荃（1983、1990）
* 鄺佐輝（1984）
* 陳婉珍（1984）
* 鍾子綸（1984）
* 鮑寶齡（1984）
* 麥劍秋（1984）
* 劉淑華（1984）
* 鮑翠薇（不詳）
* 杜德偉（1986）
* 林志美（1986）
* 黃子揚（1988）
* 鍾淑慧（1989）
* 周國麟（1989）
* 白　茵（1989）
* 羅嘉良（1989）
* 張郁蕾（1989）
* 丘國良（1989）
* 杜麗莎（1989）
* 許志安（1989）
* 潘芳芳（1990）
* 王愛珊（1990）
* 潘宗明（1990）
* 王維德（1990）
* 梁小冰（1991）
* 黎芷珊（1992）
* 陳國邦（1992）
* 劉美娟（1993）
* 宣　萱（1993）
* 鄭敬基（1993）
* 鍾漢良（1994）
* 陳啟泰（1994）
* 車婉婉（1994）
* 陳法蓉（1994）
* 莫可欣（1994）
* 陳芷菁（1994）
* 陳彥行（1996）
* 林曉峰（1996）
* 梁榮忠（1996）
* 張錦程（1997）
* 吳家樂（1997）
* 王賢誌（1998）
* 黃𨥈瑩（1998）
* 歐子欣（1999）
* 陳鍵鋒（2000）
* 羅敏莊（2001）
* 江芷妮（2001）
* 張熙傑（2001）
* 阮德鏘（2002）
* 李天翔（2002）
* 水明琪（2002）
* 劉綽琪（2003）（最後一代主持）
* 崔建邦（2003）（最後一代主持）
* 唐詩詠（2003）（最後一代主持）

主題曲
---

1996年起，《K-100》加插主題曲，並且有兩首，都係由黎明主唱。第一首歌名《非一般的晚上》，由黃偉年作曲，向雪懷作詞；第二首歌名《從過去到永遠》，由黎明作曲，黃偉文作詞。

K-100 93 Q版
-----------

1993年，《K-100》推出新包裝，以戲劇方式介紹無綫電視各樣最新動態。

### 演出／主持

* 潘宗明 飾 司空無我
* 劉美娟 飾 上官翡翠
* 鄭敬基 飾 小龍呂
* 宣　萱 飾 韋小寶

連出去
---

* K-100官方網頁
* 收視龍虎榜
* 網上自由講
**張東蓀**（1886年12月8號—1973年6月2號）係中國政論家、哲學家，亦係中國民主同盟秘書長同中國國家社會黨嘅始創者之一。喺浙江杭縣（而家杭州市）出世。做過報紙、刊物嘅主筆、主編，大學教授同埋代理校長。

遭受迫害
----

中國「文革」爆發嗰時，張東蓀喺1968年1月被捕，關入北京郊區嘅秦城監獄。1973年喺秦城監獄逝世，死嗰時87歲。張東蓀被捕嗰陣，已82歲。佢屋企人呢5年一直唔知佢被關喺邊度。直到1973年，屋企人獲得通知，張東蓀死喺監獄入面。

張東蓀嘅妻子劉拙如，喺中國科學院動物研究所圖書館做嘢。張東蓀被捕，佢嘅妻子亦因此喺圖書館被「批判鬥爭」，重俾革命群眾「扭送」到北京海澱公安局，佢喺嗰度被監禁咗一年左右。

喺張東蓀被捕嗰時，佢嘅大仔，北京大學生物系教授張宗炳（舊陣獲美國康奈爾大學博士學位）亦俾共產黨關入秦城監獄。張宗炳同佢阿爸互相都唔知彼此被關喺同一間監獄。

二仔張宗燧喺英國劍橋大學攞到博士學位，從事理論物理學研究，「文革」嗰陣係中國科學院數學研究所嘅高級研究員。1969年，喺「清理階級隊伍」嗰陣時，張宗燧被迫害，喺中科院宿舍自殺。

張東蓀有話過：「方今社會為嫖賭之風所掩，政治為私欲之毒所中，吾儕幾無一席之地可以容身。與其與人角逐，毋寧自辟天地，此學燈一欄之由立也。其旨有三：『一曰借以促進教育，灌輸文化；二曰屏門戶之見，廣商權之資；三曰非為本報同人撰論之用，乃為社會學子立說之地。』」佢嘅三仔張宗穎受其影响學社會學，喺1966年，張宗穎同妻子呂乃樸遭鬥爭後一齊自殺。

註
-

1. ↑  张东荪屋企嘅恐怖遭遇 互聯網檔案館嘅歸檔，歸檔日期2015年2月18號，.。

出面網頁
----

* 張東蓀投了唯一反對毛澤東的一票之後
**科樂美株式會社**（粵拼：fo1 lok6 mei5 zyu1 sik1 wui6 se2；日文：**コナミ株式会社**；英文：**Konami Corporation**）；簡稱**科樂美**（fo1 lok6 mei5；**コナミ**；**KONAMI**）；佢喺日本係一間較大規模嘅電子遊戲軟體製作商，成立喺1969年3月21號嘅大阪府，而家總部就喺東京都。

簡介
--

"KONAMI"呢個名出喺以下呢三維嘅姓氏前兩個英文字母搞出嚟嘅，其中：

* KO——上月景正嘅上月氏（Kōzuki）
* NA——仲真良信嘅仲真氏（Nakama）
* MI——宮迫龍雄嘅宮迫氏（Miyasako）

"KONAMI"官方中文譯名「科樂美」係後嚟2000年入咗中華地區先至改出嚟嘅名。

科樂美嘅遊戲產品涉及街機、電子遊戲機、掌機...等多個領域，其中經典大作，包括：《寂靜嶺》、《 惡魔城》、《魂斗羅》、《赤色要塞》、《潛龍諜影》、《實況足球》、《遊戲王》、《宇宙巡航艦》、《沙羅曼蛇 》、《實況野球》、《Dance Dance Revolution》、《心跳回憶》...等等。

商標
--

* 科樂美第一代商標，使用喺1981年3月至1986年7月，底線有Soft Ware科樂美第一代商標，使用喺1981年3月至1986年7月，底線有Soft Ware
* 科樂美第二代商標，使用喺1986年8月至1998年10月科樂美第二代商標，使用喺1986年8月至1998年10月
* 科樂美第三代商標，使用喺1998年10月至2003年3月31日科樂美第三代商標，使用喺1998年10月至2003年3月31日
* 科樂美第四代商標，使用喺2003年4月1日至今科樂美第四代商標，使用喺2003年4月1日至今

有關嘅嘢
----

* 喺日文入面，573係日文こなみ呢三個字嘅譯音，所以成日用嚟搞科樂美同佢嘅子公司名嘅通假字。

官網
--

* 科樂美株式會社 （日文）
* 科樂美全球首頁 （英文）
* 科乐美软件（上海）有限公司 （大陸簡體）
* 科樂美嘅Facebook頁
* YouTube科樂美官方頻道
唔好同**譚炳文**同**譚耀文**搞亂。
參選2012年香港立法會選舉
**譚香文**（**TAM Heung-man**；1957年6月8號—）係香港執業會計師，香港立法會（功能組別會計界）前議員（2004年-2008年），黃大仙區議會議員（2003年-2007年、2012年-）。

佢曾經係泛民主派嘅一員，但喺2021年中開始向親中陣營靠攏，並且取得多名親中陣營人士提名參選主流泛民主派唔參加嘅2021年香港立法會選舉。

早年
--

譚香文祖籍廣東順德，而佢係香港出世。出世時佢喺九龍何文田木屋區（取名「香文」寓意「香港何文田」），之後佢屋企搬到九龍黃大仙東頭邨七層大廈，亦喺嗰度大。

譚香文去過英國讀稅務學同會計學大學課程。

從政生涯
----

2003年11月23號，佢以鑽石山私人屋苑「星河明居」業主委員會嘅身份，由原區議員蔡六乘手上贏咗黃大仙區議會龍星選區議席。

2004年9月12號，喺泛民主派支持下，佢再喺功能組別會計界以相差37票之微當選立法會議員，打敗咗龔耀輝同陳茂波。

2007年2月2號，佢喺搭地鐵期間，不滿隔離嘅青年用手提電話講粗口報警。

同年區議會選舉，佢競逐連任失敗，輸畀上次對手蔡六乘。

2008年立法會選舉，佢競逐連任失敗，輸畀陳茂波。

2009年6月8號，佢認為公民黨忽視基層需要，而退出公民黨。

2011年區議會選舉，佢再贏蔡六乘，攞返黃大仙區議會議席。

2013年佢加入人民力量。

2015年區議會選舉，佢贏咗對手林作，成功冧莊。

2019年第6屆香港區議會選舉，譚香文以6098票打低莫嘉傑、陳進雄、岳敬寬（蔡六乘徒弟），榮膺當屆區選嘅票后。

2020年7月尾，譚香文忽然跳過當時訂立嘅泛民主派初選機制，話要喺第7屆香港立法會選舉出選會計界，挑戰時任議員梁繼昌。但其後特區政府以武肺疫情為由將選舉延後一年，選舉工程暫停。之後，由於北京同特區政府未諮詢香港人、甚至乎泛民主派之下，大幅度削減直選議席比例同單方面設立國安審查，好多主流民主派組織都選擇唔參加呢次選舉。不過譚香文選擇參選九龍中選區，並且得到多名親中陣營成員，包括陳曼琪、周莉莉、郭耀偉、王坤、沈慧林、鍾子權嘅選委會提名。最後佢攞到8,028票落選。

參考
--

1. 1 2  〈立法會選舉首日接十五人提名 九龍中有李慧琼與譚香文〉. 《Now 新聞》 (香港中文). 喺2021-10-30搵到.
2. ↑  吳倬安 (2020-07-29). 〈立法會選舉︳譚香文選會計界 自詡民主女神挑戰梁繼昌 否認鎅票〉. 《香港01》 (香港中文). 喺2021-10-31搵到.
3. ↑  〈【Emily】參選挑戰梁繼昌 譚香文自稱民主女神 - 20200730 - 港聞〉. 《明報新聞網 - 每日明報 daily news》 (繁體中文). 喺2021-10-31搵到.

相關網頁
----

* "Mandy Tam".
* 

* 〈黃大仙區議會 - 黃大仙區議會議員資料〉 (繁體中文). 黃大仙區議會.
* 〈香港特別行政區立法會 - 議員資料庫〉 (繁體中文). 香港特別行政區立法會.
* 香港網絡大典：譚香文

| * 睇
* 傾
* 改
**香港特別行政區第三屆立法會**議員（2004年至2008年） |
| --- |
| 第2屆 ←第3屆香港立法會選舉/補選 → 第4屆 |
| 主席 | 范徐麗泰（香港島） |  |
| 地方選區 | 

|  |  |
| --- | --- |
| 香港島 | 李柱銘 · 楊森 · 馬力→陳方安生 · 蔡素玉 · 余若薇 |
| 九龍東 | 李華明 · 陳婉嫻 · 陳鑑林 · 鄭經翰 · 梁家傑 |
| 九龍西 | 劉千石 · 曾鈺成 · 涂謹申 · 馮檢基 |
| 新界東 | 田北俊 · 劉江華 · 劉慧卿 · 鄭家富 · 湯家驊 · 梁國雄 · 李國英 |
| 新界西 | 何俊仁 · 李卓人 · 周梁淑怡 · 梁耀忠 · 譚耀宗 · 陳偉業 · 李永達 · 張學明 |

 |
| 功能界別 | 林偉強（鄉議局） ·  黃容根（漁農界） ·  陳智思（保險界） ·  劉健儀（航運交通界） ·  張文光（教育界） ·  吳靄儀（法律界） ·  譚香文（會計界） ·  郭家麒（醫學界） ·  李國麟（衛生服務界） · 何鍾泰（工程界） · 劉秀成（建築、測量及都市規劃界） ·  鄺志堅（勞工界） ·  王國興（勞工界） ·  李鳳英（勞工界） ·  張超雄（社會福利界） ·  石禮謙（地產及建造界） ·  林健鋒（商界（第一）） ·  黃宜弘（商界（第二）） ·  梁君彥（工業界（第一）） ·  呂明華（工業界（第二）） ·  李國寶（金融界） ·  霍震霆（體育、演藝、文化及出版界） ·  黃定光（進出口界） ·  梁劉柔芬（紡織及製衣界） ·  方剛（批發及零售界） ·  單仲偕（資訊科技界） ·  張宇人（飲食界） · 劉皇發（區議會） ·  楊孝華（旅遊界） ·  詹培忠（金融服務界） |
一箱營多麪，有30包。
**營多麪**（***Indomie***）係由全球最大嘅即食麪生產商Indofood公司出產嘅。響澳洲、亞洲、非洲同好多歐洲國家好多人食，佢已經成為學生格價嘅平嘢食。營多麪係市場上最廣泛噉認受做最平同最好食嘅即食麪之一[未記出處或冇根據]。

描述
--

印尼麪係一種印尼式麪。

啲麪可以逐包買，五包五包噉響超級市場度買，又或者響亞洲食品店或者一啲超級市場度一次過買30包（有時係40包）或者可以響批發商1000包1000包咁買，甚至可以喺工廠度幾萬包幾萬包咁買，多數響亞洲食品店度都可以搵到佢。

每包原味印尼麪淨重85g，同埋裏面重包埋兩大包調味料。第一包可以分做三個部份，裏面有甜豉油、辣椒醬同埋調味油。第二包就可以分做兩個部份，一邊有乾咗嘅調味粉，而另一邊就有乾咗嘅洋蔥碎。

另外唔同味道嘅麪，當中亦會有唔同嘅"乾"包同埋"濕"包，乾包就有味粉同埋辣粉，而濕包就有帶洋蔥嘅調味油，同埋甜豉油。

香港7-11同VanGO有賣嘅蒜蓉麪就係營多麪嘅原味。

變化
--

Indomie 亦都有好多唔同嘅味道，當中包括：

* Original (原味麪)
* BBQ Chicken（BBQ雞麪）
* Pedas（辣味麪）
* Rasa Baso Sapi（牛肉丸味）
* Rendang
* Satay（沙嗲）
* Soto Mie

一啲指定嘅款式度，亦會有佢嘅珍寶裝（120g）。

煮法
--

包麪嘅煮食方法以英文、印尼文，同埋繁體中文字列出，同時亦包括咗五張圖。

### 麪官方煮法

1. 將麪放落400毫升滾水入面煮三分鐘
2. 準備一個淺盤，將調味包、油包、豉油、辣椒醬（可隨個人口味）放落盤度攪均
3. 麪煮好後起瀝乾
4. 將瀝乾咗嘅麪條，放落好咗嘅調味料度再攪均
5. 再加埋煎蔥就食得

### 建議配料

印尼麪本身係種小食；食嗰時亦都可以加啲配料。

包裝上建議加隻荷包蛋、煮好嘅蝦同埋豆。

營養資訊
----

一包85克營多麪嘅營養資訊

|  | 每食用分量 |
| --- | --- |
| 能量 | 961.4 KJ/ 千焦（230 kcal/ 千卡） |
| 蛋白質 | 5 g/ 克 |
| 總脂肪 | 10 g/ 克 |
| 飽和脂肪 | 6 g/ 克 |
| 反式脂肪 | 0 g/ 克 |
| 碳水化合物 | 30 g/ 克 |
| 糖 |  ? g/ 克 |
| 鈉 | 490 mg/ 毫克 |

事件
--

台灣衞生部門喺2010年10月驗出營多麪含有用於化妝品嘅防腐劑「對羥基苯甲酸甲酯」。後來香港衛生署證實香港版「Indomie」冇事。[未記出處或冇根據]

睇埋
--

* 拉麪

參考
--

1. ↑  "Asia Times - World's top noodle maker loses its bite". 原著喺2016年3月3號歸檔. 喺2007年5月20號搵到.
2. ↑  Nutrition Information of Indomie Fried Noodles 營多麪營養資訊

出面網頁
----

* Indofood - Mi Goreng 嘅生產商
* Mi goreng 炒麪
* Mi Goreng
**岩山寨遺址**係一處嶺南石峽文化嘅遺址，喺2017年着發現喺英德，係至今嶺南地區規模至大嘅新石器時代晚期到夏商時期聚落遺址。柵遺址面積大概5萬平米，又有講超8萬平米，基本區分居住區、墳葬區與及其他區域，但居住區照舊夾有噻口墳；啲墳葬形式包含有嶺南傳統二次葬，墳顯示有等級分化明顯，高級墳葬有玉製品等。隻遺址着認爲有相當意義畀研究嶺南社會轉複雜化戥研究石峽文化同良渚文化之間嘅拏褦。

掘區分佈
----

遺址目前發掘有嘅分石嶺、望北岩戥岩背三笪，統共掘有近1400平米出；其中岩背笪埞有近900平米面积着揭露，清理得出有66口墳葬，屬遺址墳葬區，出土有玉器、石器、陶器等陪葬品近1000件。

墳葬
--

形式有一次葬、二次葬、遷出葬等，裏頭有玉器似琮、鉞、環、玦、璧、錛、锥形嘢與及玉圭等，憑數量等睇得出等級分別。有噻口墳一口即有超140幾件陪葬品，包括有5件玉鉞戥2件玉環。

噻啲墳保存有木質葬具殘痕戥人骨遺存。

考
-

1. 1 2 3 4 5  〈英德岩山寨遗址入选"考古中国"重大项目〉. 《廣州日報大洋網》. 2021-12-02.`{{cite web}}`: CS1 maint: url-status (link)
2. 1 2 3 4  南方日報網絡版 (2021-12-03). 〈广东英德岩山寨遗址入选"考古中国"重大项目 填补岭南文明起源阶段聚落考古空白〉. 《廣東市人民政府》.`{{cite web}}`: CS1 maint: url-status (link) CS1 maint: uses authors parameter (link)
食草嘅乳牛
**乳牛**係專門培養出來產牛奶嘅牛乸（母牛）。

簡介
--

一般未曾生育嘅母牛唔會產牛奶，更加唔會長時間產出人類借以飲用嘅鮮奶，母牛只有喺生產咗幼牛後先會產奶。一般一隻母牛應該喺兩歲時生第一隻幼牛，隨後約每年生一隻幼牛。有時兩隻幼牛之間嘅間隔亦會長一啲，不過咁對產奶唔好。

今日大多數母牛係通過人工授精嘅方法受精嘅，優點係農民唔使養公牛，而且能夠保證生產出來嘅小牛品質良好。對此呢個方法有興趣嘅農民亦可以學習繁殖技術。此外人工授精時傳播傳染病嘅可能性比自然授精機會細。

時間
--

為咗令乳牛嘅乳房獲得必要嘅休息，乳牛喺生小牛60日前就唔會再被擠奶。喺呢段期間內乳房中嘅分泌組織獲得再生。此外假如本來乳房被感染嘅話亦可以獲得治療。受感染嘅乳房會影響奶嘅質量。喺現代化嘅產奶企業，小牛一生下就同母牛分離。一開始幾日佢重獲得母親嘅牛初乳，呢些初乳中含有重要嘅預防疾病嘅抗體。此後小牛獲得代替飼料。公小牛一般被賣到肉牛農場，母小牛就盡快獲得含高脂肪嘅飼料來促進佢瘤胃嘅發育，令到佢盡快成為一隻乳牛。

乳牛嘅懷孕期為280日。小牛出世後就開始重新產奶。喺一開始嘅六個星期中奶量不斷提高，一直到每日25至60升，然後不斷下降，直到下一隻小牛出世。

產量
--

牛奶
一隻乳牛每年可以產至1.8萬升奶（極少數以上），隨地區同種類嘅唔同牛嘅產奶量唔同。產量越高嘅牛亦越難養。一隻每日產50升嘅牛嘅新陳代謝能量同一個馬拉松長跑運動員運動時一樣高。假如佢唔能夠獲得適量嘅飼料嘅話就會病，生產時間亦會降低。

除奶量外，奶嘅脂肪同蛋白質含量亦非常重要，係決定奶嘅價格嘅重要因素。對於兩用牛（例如西門塔爾牛）來講，產奶能力同和肉用能力都非常重要。

所謂嘅「高產量乳牛」嘅產奶期喺四至五年之間。最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎。高產量乳牛嘅產子率亦比較低，過一段時間後佢哋完全不育。

餵牛

品質辨別
----

總括來講生奶中含嘅細菌同體細胞應該盡量少。生奶中含細菌多一般代表擠奶機唔乾淨，或者存放時冷卻有問題。生奶中含體細胞多就即係乳房有病。呢啲體細胞係免疫細胞，就好似人類嘅白血球，佢哋會喺乳房有急性或者慢性發炎時進入奶。乳房發炎嘅原因好多。飼養環境唔乾淨、擠奶時唔乾淨、擠奶擠唔好、產奶時間過長、傳染病、飼料不良、遺傳因素都可能影響乳房衛生同生奶嘅質量。乳牛嘅乳房大一般唔代表佢嘅產奶量高，而係佢結締組織虛弱。而一隻乳牛每日進食同反芻時約咀嚼三萬次，並產生90升口水。

睇埋
--

* 球狀乳牛
立禾治堅設計局設計嘅飛機
**立禾治堅設計局**（俄文：**НПО имени С. А. Лавочкина**，簡稱**Ла**；中文簡稱**拉**），又叫做**立禾治堅研究與生產協會**（ФГУП «Научно-производственное объединение им. С. А. Лавочкина»），係蘇聯/俄羅斯嘅一間飛行器設計局，亦都係蘇聯十一大飛行器設計局裡面，唯一唔係以最初創辦人個名來命名嘅設計局。

立禾治堅設計局喺1937年由飛機設計師傅拉芝米勒·П·戈祿勃諾夫（Владимир П Горбунов）建立，編號301。後來，另一位設計師些蒙·阿歷些耶域治·立禾治堅（Семён Алексеевич Лавочкин）被人任命為設計局總設計師，並且喺二戰期間研發出咗一系列表現出眾嘅活塞引擎戰鬥機。因此，1960年設計局重組嘅時候，就用咗立禾治堅個名，叫做「立禾治堅設計局」。二戰結束咗之後，立禾治堅設計局將研發重心轉移到導彈同噴氣式戰鬥機上面，重組之後又再轉到太空船上面。蘇聯/俄羅斯嘅月球同火星探測任務，用嘅都係立禾治堅設計局設計嘅航天器。

| * 睇
* 傾
* 改
**蘇聯飛行器設計局** |
| --- |
| **安東諾夫**（**Aн**） · **卑列耶夫**（**Бе**） · **伊遼申**（**Ил**） · **卡莫夫**（**Кa**） · **立禾治堅**（**Ла**）**米格**（**МиГ**） · **米里**（**Ми**） · **米亞斯舍夫**（**Мя**） · **蘇凱**（**Cy**） · **圖波利夫**（**Ty**） · **雅戈夫利夫**（**Як**） |



|  |  |
| --- | --- |
| Stub icon | 呢篇**立禾治堅設計局**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**約翰·施巴提恩·巴哈**（*Johann Sebastian Bach*，1685年3月31號—1750年7月28號），又譯作**巴赫**，係德國作曲家，係巴洛克時期音樂嘅代表作曲家之一，亦係最偉大嘅音樂家，同時亦都係歐洲最多音作品嘅音樂家之一。

巴哈寫賦格曲嘅技藝首屈一指，情理交融，後來嘅莫札特、貝多芬都曾經向佢嘅作品學嘢。

巴哈係一個音樂世家，當中以JS巴哈最出名，所以咁，巴哈通常係指JS巴哈。

佢喺艾森納赫出世，十歲時變咗孤兒，之後由佢阿哥古里斯多福（1671年 - 1721年）養大，而佢阿哥亦都教識咗佢風琴等等唔同嘅鍵盤樂器。

1703年佢喺阿恩斯塔特當做風琴師，之後再入呂訥堡學校返學。跟住喺做合唱指揮時，因為喺合唱伴奏進行改革而激嬲當時嘅權貴。

1707年佢同佢堂家姐瑪莉亞（1684年 - 1720年）結婚。重搬咗去米爾豪森做風琴師。

1708年返去威瑪嘅公爵宮廷。

1711年做咗安哈爾特科滕嘅利奧波德王子嘅宮廷樂師。佢亦喺嗰度作咗好多出名嘅作品，好似1721年嘅《布蘭登堡協奏曲》同1722年嘅《十二平均律鋼琴曲集》咁。

1720年佢老婆死咗，一年之後，即係1721年佢同維爾克（1701年 - 1760年）結婚。

1723年佢俾人派咗去萊比錫嘅聖托馬斯學校做唱詩班領唱。佢亦喺嗰度作咗好多作品，包括三百首教堂清唱劇。

佢最後喺1750年死喺萊比鍚。

佢生前並唔係咁出名，啲人通常只認為佢係一個管風琴演奏家，到佢死咗百幾年後，啲人先開始認同佢嘅創作，再慢慢得到尊重同成為偉大嘅音樂家。

作品
--

* 《E 小調布尼舞曲》（Bourrée in E minor）
* 《小提琴第二變奏曲》（Partita for Violin No. 2）

... 等等。

|  |  |
| --- | --- |
|  | 維基同享有多媒體嘅嘢：
**Johann Sebastian Bach**（類） |
**佘繕妡**（英文：**Kaylin Sin Yan Hsieh**，2001年5月19號—）係香港女劍擊運動員，主要參與重劍個人同團體賽。佢讀過沙田學院同滬江維多利亞學校，而家喺聖母院大學商學院讀學士學位。

佢喺加拿大出世，有兩個細佬，爸爸係前游泳運動員。4歲左右就同屋企人定居香港。自細擁有運動天份，鍾意劍擊，曾經喺劍擊學校訓練，打咗幾年花劍之後，教練建議佢轉攻重劍。佢轉做全職運動員冇耐就成為香港排名第一，同時亦喺Samsung 2017 年度香港傑出運動員選舉中獲得「香港最具潛質運動員」。

同好多年青運動員一樣，佘繕妡要同時兼顧學業、劍擊。佢強調就算自己已經係個全職運動員，仍然會努力完成學業。喺比賽期間，佢依然朝早五、六點起身，無忘記做學生嘅本份，同時兼顧練習同埋溫習。而決定轉做全職運動員，父母亦非常支持。

主要成績/獎項
-------

* 世界青少年錦標賽
	+ 2018 女子U17重劍個人賽 金牌

* 青年奧運會
	+ 2018 女子重劍個人賽 銀牌、洲際團體賽 銀牌

* 亞洲運動會
	+ 2018 女子重劍團體賽 銅牌、個人賽 第5名

* 亞洲錦標賽
	+ 2019 女子重劍團體賽 銅牌
	+ 2018 女子重劍個人賽 銅牌、團體賽 銀牌

* NCAA
	+ 2021 女子重劍個人賽 銀牌
	+ 2022 女子重劍個人賽 金牌

* 最高世界排名（截至2021年5月）：成年組第37位（2017/18）、少年組第1位（2017/18）



|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
**許鏡清**（1942年11月15號—），山東龍口人。一級作曲家，中國音樂家協會會員，中國電影家協會會員，中國電影音樂學會理事。

簡歷
--

許鏡清1942年喺山東龍口出世，1943年跟住隨阿爸阿媽喺黑龍江省七台河市勃利縣定居。1961年8月考入哈爾濱藝術學院作曲專業，1965年畢業後，佢被分配到北京農業電影制片廠（依家嘅中國農業電影電視中心）做作曲，係農業科教紀錄電影創作音樂。

1972年至1980年間，佢創作咗板胡獨奏曲《喜開豐收鐮》、大型民樂合奏《烏蘇裏啊我的故鄉》、揚琴協奏曲《井岡山》等，同民樂合奏《大寨紅花遍地開》。

1980年後，佢為故事片《丹心譜》、《紅象》、《九月》、《良宵血案》、《OK大肚羅漢》、《就要嫁給你》等8部電影作曲。佢重為《女人不是月亮》、《宋慶齡和她的姐妹們》、《半邊樓》、《弘一法師》、《情債》、《七品欽差劉羅鍋》、《汽車城》等電視劇創作主題歌。

1983年冬天，付林、程琳同埋一個音像公司嘅出版商揾到作曲家許鏡清，商議為程琳錄制一盒磁帶，請北京農業電影制片廠嘅作曲家許鏡清編配伴奏。嗰個磁帶原來設計係10首歌，後來認為歌曲唔夠，佢又寫咗包括《采榆錢》合共嘅3首歌。呢盤磁帶以付林作詞、作曲嘅《小螺號》做主打歌，重以此命名專輯做《小螺號》。結果一個以《小螺號》為主要批判對象嘅討論批判會喺某周報嘅編輯部舉行，出席者係一啲音樂界前輩，佢哋認為嗰個盒磁帶係「黃色的」、「軟綿綿的」、「低級的，下流的」，重指責程琳唱嘅四川民歌《盼紅軍》話：「這哪裏是盼紅軍，分明是盼白軍麼。」以呢次討論批判會為根據，寫咗一份向上邊嘅報告，又根據嗰個報告對付林、程琳、許鏡清3人作出要「批評、教育」嘅批示，作為文件下發。16歲嘅程琳因為年齡細，受到海政歌舞團團內當眾警告處分，據講海政歌舞團宣布處分決定後，程琳穿著哢哢響嘅皮鞋昂首步出會場。付林受到海政歌舞團黨內察看處分。許鏡清就被北京農業電影制片廠發出文件（農影〔84〕2號），傳達至各科室並張貼喺辦公樓內，文件話：「鑒於許鏡清所犯錯誤，1.今後不許隨便給外單位創作，2.未經批准不許給外單位錄音。」許鏡清嗰年應該加嘅工資都冇加。

之後佢為電視連續劇《西遊記》創作嘅一系列插曲同音樂都係佢嘅知名作品。其中《敢問路在何方》等歌曲傳唱不絕。

儘管100幾部影視劇配樂、作品被廣為傳唱，版權費嘅收取就好困難。喺2008年，大約獲得8000蚊。許鏡清希望搞一場個人作品音樂會，由於資金問題好難實現。喺2014年7月，吉林衛視播出咗許鏡清作品音樂會。2016年12月4號同5號，通過眾籌，許鏡清實現咗多年嘅願望，喺人民大會堂舉辦咗2場《西遊記主題音樂會》，得到觀眾熱烈嘅反應。

作品
--

* 1950年代，《吉興河水庫》大聯唱
* 1972年，紀錄片《昔陽盛開大寨花》作曲（主題歌係《大寨紅花遍地開》）
* 1972年-1980年間
	+ 板胡獨奏曲《喜開豐收鐮》
	+ 大型民樂合奏《烏蘇裏啊我的故鄉》
	+ 揚琴協奏曲《井岡山》等
	+ 民樂合奏《大寨紅花遍地開》
* 1983年-1987年，電視劇《西遊記》作曲（主題歌係《敢問路在何方》）
* 1987年，《齊天樂》晚會作曲
* 1980年後，故事片《丹心譜》、《紅象》、《九月》、《良宵血案》、《OK大肚羅漢》、《就要嫁給你》等8部電影作曲
* 電視劇作曲
	+ 《女人不是月亮》
	+ 《宋慶齡和她的姐妹們》
	+ 《半邊樓》
	+ 《弘一大師》
	+ 《情債》
	+ 《周璇》
	+ 《七品欽差劉羅鍋》
	+ 《汽車城》
	+ 《荒路》
	+ 《流星·蝴蝶·劍》

參考
--

1. 1 2 3 4 5  〈岳紅，火了《西遊記》 熱了家鄉人——訪著名曲作家許鏡清，七台河日報，2010年8月6號〉. 原著喺2014年3月5號歸檔. 喺2017年4月11號搵到.
2. 1 2 3 4 5  采訪提綱：許鏡清老師，新華網，2007年3月3號
3. ↑  許鏡清，是誰把程琳的"小螺號"吹歪了，新華網，2007年5月27號
4. ↑  〈作曲家夢難圓苦問路在何方〉. 原著喺2015年7月25號歸檔. 喺2017年4月11號搵到.
5. ↑  〈《放歌中國》 20140706 許鏡清作品音樂會〉. 原著喺2016年3月4號歸檔. 喺2017年4月11號搵到.
6. ↑  〈《西遊記》音樂會火爆開唱 西遊情懷獲千人好評〉. 原著喺2016年12月20號歸檔. 喺2017年4月11號搵到.
唔好同**楊鐵樑**搞亂。
**張鐵樑**（1983年－2020年3月22號）係香港獨立電影研究者，亦有喺一啲大專院校擔任電影課程嘅客席講師。佢因為監製雨傘革命紀錄片《亂世備忘》而得到一啲傳媒嘅關注。

學歷
--

* 嶺南大學視覺藝術哲學博士

喺獨立電影方面嘅工作
----------

張鐵樑喺2011年開始幫手策劃香港獨立電影節，亦曾經喺2015年籌辦雨傘運動紀錄片工作坊。佢後嚟仲加入成為影意志嘅董事局成員，亦係中國獨立紀錄片研究會唯一一名嚟自香港嘅創會成員。

佢亦係2015年雨傘革命紀錄片《亂世備忘》，呢套片去到後嚟去到嘅台灣、捷克、溫哥華等唔同嘅地方參與影展，仲入圍台灣金馬獎最佳紀錄片。

### 對香港獨立電影嘅觀點

2015年，張鐵樑曾經喺《映畫手民》撰寫文章，話香港獨立電影具有一定嘅抗爭元素，係抗爭融和日常嘅一部分，因為抗爭唔會一日事成。

離世
--

佢喺2017 年證實患上胃癌，去到2020年3月22號離世。消息傳出後，唔少獨立電影工作者，例如聞海、應亮等都公開表示惋惜。

參考
--

1. 1 2  〈本地獨立電影研究者張鐵樑逝世 終年 37 歲 | 立場報道 | 立場新聞〉. 《立場新聞 Stand News》. 原著喺2021-06-25歸檔. 喺2021-06-15搵到.
2. ↑  呂凝敏 (2020-03-22). 〈本地獨立電影研究者、《亂世備忘》監製張鐵樑病逝 終年38歲〉. 《香港01》 (香港中文). 喺2021-06-15搵到.
3. 1 2 3  〈傘運紀錄片監製張鐵樑逝世 ｜ 蘋果日報〉. 《Apple Daily 蘋果日報》 (香港中文). 原著喺2020-03-22歸檔. 喺2021-06-15搵到.
4. 1 2  呂凝敏 (2020-03-22). 〈本地獨立電影研究者、《亂世備忘》監製張鐵樑病逝 終年38歲〉. 《香港01》 (香港中文). 喺2021-06-15搵到.
5. ↑  張鐵樑 (2014-12-27). 〈抗爭的延續——寫在「香港獨立電影節2015」前〉. 《映畫手民》. 喺2021-06-15搵到.
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

乾卦
**乾卦**，或者就咁叫**乾**，係八卦其中一卦，畫做☰ ，代表天。佢同時係六十四卦之中嘅第一卦，上下卦都係八卦之中嘅乾卦，即係☰ ，都係代表天，所以乾卦就畫成䷀。為咗方便記住卦象，佢有個名叫**乾為天**。 

近代出土竹簡同帛書，先秦到漢，唔寫乾而寫**鍵**，有可能本意另一意思。卦辭有曰「天行**健**」，咁可能相關，鍵健只係一音之轉，寫法相近。秦簡歸藏，則寫做「天目」合字，上天下目，意思不明。

卦辭
--

乾：元，亨，利，貞。

彖曰：大哉乾元，萬物資始，乃統天。云行雨施，品物流形。大明始終，六位時成，時乘六龍以御天。乾道變化，各正性命，保合太和，乃利貞。首出庶物，萬國咸寧。

象曰：天行健，君子以自強不息。潛龍勿用，陽在下也。見龍在田，德施普也。 終日乾乾，反復道也。 或躍在淵，進無咎也。飛龍在天，大人造也。 亢龍有悔，盈不可久也。 用九，天德不可為首也。

爻辭
--

初九：潛龍，勿用。

九二：見龍在田，利見大人。

九三：君子終日乾乾，夕惕若，厲無咎。

九四：或躍在淵，無咎。

九五：飛龍在天，利見大人。

上九：亢龍有悔。

用九：見群龍無首，吉。

### 用九

用九即係全部六爻都變(成錯卦)，算係一爻。只有乾卦同坤卦先至會有用九同用六嘅特別解釋。卦辭入面，象嘅解說特別話明"用九，天德不可為首也。"

### 天文

乾卦爻辭之龍，近代講同夜空星象，二十八宿中東方蒼龍有關。日日星空轉移，蒼龍亦按季節出現同隠沒。

  


| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |

參考
--

1. ↑  續修四庫全書編纂委員會, 編 (2002), 〈馬王堆帛書周易〉, 《續修四庫全書》,第一冊, 廖名春釋文, 上海古籍出版社, p. 29等, ISBN 9787532531745
搵緊第二樣意思嘅話，請睇〈**功夫 (搞清楚)**〉。
「武功」跳轉嚟呢度。要睇陝西咸陽一個縣，請去【**武功縣**】。

打功夫
**功夫**係由打交發展出來嘅運動。功夫同打交唔同之處，就係每一套功夫都好着重搏擊嘅技巧，有一定招式同埋好多技術串連其中，要有攻亦有守，可以見招拆招，呢啲都需要練習先會成功嘅；而打交係完全唔使章法，唔使講技巧，總之你一拳我一腳，打贏打輸就要睇吓邊個夠體力頂得住嘞。

練功夫一定要練基本功，因為功夫講求體力好、馬步穩，起手有勁。作為功夫嘅基礎，基本功係需要經常練習，有咗健全嘅基本功，甚至可以發展出自己嘅一套獨門功夫。

嵩山少林寺被譽為功夫嘅發源地，自古有句說話叫做「天下武功出少林」其實並冇誇張，因為少林主張每種功夫都要由最根本練起，冇根基自然唔會有更高更深嘅武學。佢哋除咗提倡修身之外，修心養性亦都係練武之人要學嘅好重要一環，所謂招由心生，仁者出手留三分，惡者出手不留人，以武救人，或者以武害人，就要睇練武人嘅心性係點囉。

更高層次嘅功夫嚟講，除咗馬步起手之外，好多時重要講求眼明、耳聰、手快、步靈，甚至要以心感招；而功夫重會分好多唔同嘅打法，關於用手腳嘅有拳法、爪法、腿法，重有借助外物嘅好似劍法、刀法、棍法、槍法……等；每套功夫都有佢嘅長處，都有佢剋敵嘅利害，所以功夫呢門學問其實真係好博大精深。

今日練功夫嘅人旨在用嚟強身健體同埋自衞用，絕對唔主張撩事鬥非，門派與門派之間亦唔會再有門戶之見，開心見誠咁論武；而且間唔中重會有國際性嘅武術比賽畀一眾嘅練武人聚首一堂，展演所學嘅武藝。
座標: 22°26′46″N 114°03′41″E﻿ / ﻿22.44611°N 114.06139°E﻿ / 22.44611; 114.06139

力榮堂書室
**力榮堂書室**，簡稱**力榮堂**，又叫**大書房**，喺香港新界元朗區錦田水頭村，係新界五大氏族錦田鄧氏鄧履元嘅後人起嘅書室，畀族中嘅子弟返學用。書室喺1994年被評為二級歷史建築，再喺2010年5月17號被確認係一級歷史建築。

建築
--

力榮堂書室大概喺清朝康熙年間起，係兩進兩院三開間嘅建築，正面係凹斗式，大門門聯「南陽世澤 稅院家聲」，大門上面嘅書法幾有特色，左上方嘅字係一般嘅書法字，而喺右上方嘅書法就係用「反書」所寫，入口處係前院，照壁對聯「盡人情眼界寬 知多世事胸襟」，兩進之間有個天井，兩邊設有廂房，左邊設有月門，月門對聯「折桂何其便捷 簪花自是尋常」，正廳就有《齒德兼優》嘅牌匾，係道光十五年學士鄧光斗所寫。

* 前院前院
* 月門月門
* 正廳正廳

用途
--

力榮堂為村裏面嘅族人提供教育同教師居住嘅地方，但後嚟失去教育嘅作用而成為族人放雜物嘅地方。由於日久失修，香港政府撥出200幾萬港元重修，喺2005年9月完成開放畀市民參觀。

參考
--

1. ↑  "List of the Historic Buildings in Building Assessment (as of 22 March 2011, #211)" (PDF) (香港中文). amo.gov.hk. 2011-03-22. 原著 (PDF)喺2011年5月27日歸檔. 喺2011-06-13搵到. `{{cite web}}`: Italic or bold markup not allowed in: `|publisher=` (help)

出面網頁
----

* 力榮堂
**學歷**（粵拼：hok6 lik6）係人喺教育機構入面，接受科學、文化知識訓練嘅學習經歷。一個人喺任何層次教育機構入面學習或接受訓練，都有相應嘅學歷等級。大體嚟講，一段學習經歷都可以成為學習者嘅「學歷」。但社會上，多數講嘅係有特定含義同價值嘅「學歷」。

由來
--

喺近代社會之前，人求職時都係通過個人身份、家庭、財產同遺傳、親屬範圍內進行人力資源選拔。直到18世紀初，由於近代嘅官僚組織已經達到一定形成規模，所以從嗰時開始，現任官員都要通過考試嚟選拔。後嚟經過好多次發展，重將佢引到職業範圍，從而成為教育當中必不可少嘅一部分。

由於歐洲地區經歷咗好長時間嘅工業同社會發展，加上英國開始通過侵略方式霸佔全球，1853年由英國東印度公司董事向英國高官建議，引入呢項選拔制度向印度當地嘅公務員推廣，重喺1870年以同樣方式向各個行業嘅人力資源方面推廣，從而逐漸向全球流行。

分類
--

學歷嘅等級有好多種。包括咗小學、中學、大學之分。喺大學嘅各個學分都修夠嗮兼論文都過關嘅，最高可以有博士學位嘅榮譽。學位喺全球各地都通用。

註
-

1. ↑  唔同國家或地區都唔同嗌法：中國大陸一般分為初中、高中同中專、技校，香港同澳門地區都分為中等學校同高等學校；日韓地區有分中校、高校、專校同高專校之分。

有關嘅書
----

* 世界大百科事典 2004年版　第189頁　ISBN 978-4582027006
* The Human Use of Human Beings P50 ISBN 978-0306803208
**第34屆意大利地方選舉**響2016年6月5號舉行，有五個大城市市長選舉因為攞唔到過半數選票，所以要響6月19號舉行第二輪選舉。

呢次選舉被人睇做對總理倫齊呢個中間偏左政府投嘅信任票。

制度
--

大約一千三百萬名合資格選民會投票選出地方首長同地方議會。

背景
--

意大利預定響今年十月就修改憲法，收緊參議院權力舉行公投，有人話係總理倫齊賭上政治前途嘅一場大型賭博。而倫齊唔認為今次地方選舉係反映民眾對政府修憲嘅不滿，重申修憲有利穩定意大利政治。佢又話唔理地方選舉結果係點，佢都唔會落台。

選情
--

### 地方首長

#### 羅馬

內文：第7屆羅馬市長選舉
響市長選舉入面，首都羅馬嘅選情最受關注，前市長馬里諾捲入公款私用嘅醜聞，響舊年十月辭職之後，市長呢個位吉咗成七個月咁耐。外界相信，隸屬民粹政黨五星運動嘅三十七歲拉吉有機會做到當地第一位女市長。

#### 其他城市

而民主黨響其他城市選情都唔樂觀，除咗可能會響有「金融首都」嘅米蘭輸之外，重要響都靈同博洛尼亞都要面對艱苦挑戰。

民意調查
----

選前民意調查話，冇一個候選人會響首輪投票入面攞到過半數選票，要響今個月十九號嘅第二輪投票入面決一死戰。

而第二輪投票嘅選前民意調查就話，預料總理倫齊領導嘅執政民主黨會輸得好慘，其中，首都羅馬市長好大機會由民粹組織五星運動贏得，令倫齊政府響下屆國會嘅選情受到威脅。

政黨
--

### 五星運動黨

響2009年成立嘅五星運動提出舉行公投，決定意大利係未繼續留響歐元區。外界關注如果拉吉成功贏出，將會加強五星運動響下屆國會選舉嘅氣勢，唔單止威脅到倫齊政府，亦會幫到歐洲近年崛起民粹政黨嘅聲勢。

結果
--

意大利地方選舉，第二大黨五星運動響兩個關鍵城市羸出，其中首都羅馬市長候選人拉吉將會成為當地第一位女市長，而另一個候選人阿彭迪諾，估佢唔到響北部城市都靈贏出。

執政民主黨嘅候選人響另一大城市那不勒斯市長選舉輸埋，只能夠響有「金融首都」嘅米蘭同博洛尼亞贏出。而總理倫齊講到明唔會因為民主黨選情失利而落台，又強調佢嘅修憲計劃會穩定意大利政局。

分析
--

有分析認為，雖然倫齊試圖淡化市長選舉嘅重要性，但係今次地方選舉嘅結果，相信會壯大五星運動黨響下屆國會選舉嘅聲勢，可能會威脅到倫齊嘅執政地位。。

攷
-

1. 1 2 3 4 5 6  （繁體中文）意大利舉行地方選舉，now新聞，響2016年6月21號搵到。
2. 1 2 3  （繁體中文）意大利第二輪地方選舉料執政黨大敗，now新聞，響2016年6月21號搵到。
3. 1 2 3 4  （繁體中文）倫齊重申修憲穩定意大利政局，now新聞，響2016年6月21號搵到。

Template:意大利選舉
座標: 51°26′0″N 5°29′0″E﻿ / ﻿51.43333°N 5.48333°E﻿ / 51.43333; 5.48333

**燕豪芬**（粵讀：jin3 hou4 fan1；荷蘭文：個快撈 **Eindhoven** (幫手·有關)，音標：[ˈɛi̯nt.ˌɦoː.və(n)]）係荷蘭南部北布拉邦省嘅城市，係個自治市。呢個市有唔同嘅譯名，港澳譯做**燕豪芬**，臺灣譯做**恩荷芬**，中國大陸譯做**埃因霍溫**。呢個城市嘅位置曾經係Dommel河同Gender河交匯嘅地方，二戰之後Gender河截斷咗，而家得返Dommel河流過市區。

燕豪芬週邊嘅城市、市鎮有Son en Breugel、Nuenen、Geldrop-Mierlo、Heeze-Leende、Waalre、Veldhoven、Eersel、Oirschot、Best。人口22萬，作為都會區（連埋Helmond）人口過72萬。係荷蘭第五大城市。

史
-

「燕豪芬」個名（Eindhoven）係合字，拆出來係eind同hove，「eind」嘅意思係「後、尾」（實質上呢個語彙嘅英文形式係end），hove（又字hoeve）係指「14公頃嘅地」。eind係常用地名、街名前後綴；hove係包地，比如畀啲租金地主，以包地方式租落來噉。而家對呢個地名嘅理解係「Woensel最後包租嘅地」（Woensel係燕豪芬舊時一條村名。）

1232年，布拉邦公爵亨利一世授予呢度城市權。當時燕豪芬先啱啱起咗無耐，係個鎮，得170戶人，鎮之外有處碉樓。佢之所以會發展起身係因為佢位於荷蘭同Liège嘅貿易綫度。1388年起咗城牆，1413年到1420年發展成城市。1486年畀Guelders國侵略、焚城。1502年重建返城市，1543年又受劫掠，原因係城市財政麻麻，防禦工事做唔來。1554年全城火燭，75%嘅城區焚毀，後來喺1560年威廉一世幫手起返城市。

喺1568年到1648年八十年戰爭期間，荷蘭同西班牙打來打去，燕豪芬亦都喺兩國之間幾度易手，最終1583年燕豪芬之圍中畀西班牙完全毀壞。之後1629年燕豪芬加入荷蘭共和國。後來燕豪芬喺法國控制期間又畀法國勢力破壞，喺19世紀工業革命之前，燕豪芬已經衰落成鎮仔。

工業革命之後，公路、鐵路、運河等交通狀況一下子改善咗，城市復興。1891年飛利浦喺燕豪芬開張，一個世紀以來一直係飛利浦電子研究、發展設施嘅基地。20世紀初汽車產業興起，DAF喺度創業，慢慢噉由煙草、紡織產業轉型爲電機產業。二戰期間令燕豪芬損失咗好多文物建築，戰後又復興。燕豪芬至今係歐洲領先科技中心之一，喺科技領域排第一。

政區
--

燕豪芬轄有呢啲政區：

1. Centrum
2. Woensel-Noord
3. Woensel-Zuid
4. Tongelre
5. Stratum
6. Gestel
7. Strijp

|  |
| --- |
| 燕豪芬版圖 |

睇埋
--

* PSV燕豪芬

|  |  |
| --- | --- |
|  | 維基同享有多媒體嘅嘢：**Eindhoven** |

| * 睇
* 傾
* 改
北布拉邦省 |
| --- |
| Aalburg · Alphen-Chaam · Asten · Baarle-Nassau · Bergeijk · Bergen op Zoom · Bernheze · Best · Bladel · Boekel · Boxmeer · Boxtel · Breda · Cranendonck · Cuijk · Deurne · Dongen · Drimmelen · Eersel · 燕豪芬 · Etten-Leur · Geertruidenberg · Geldrop-Mierlo · Gemert-Bakel · Gilze en Rijen · Goirle · Grave · Haaren · Halderberge · Heeze-Leende · Helmond · 's-Hertogenbosch · Heusden · Hilvarenbeek · Laarbeek · Landerd · Lith · Loon op Zand · Maasdonk · Mill en Sint Hubert · Moerdijk · Nuenen, Gerwen en Nederwetten · Oirschot · Oisterwijk · Oosterhout · Oss · Reusel-De Mierden · Roosendaal · Rucphen · Schijndel · Sint Anthonis · Sint-Michielsgestel · Sint-Oedenrode · Someren · Son en Breugel · Steenbergen · Tilburg · Uden · Valkenswaard · Veghel · Veldhoven · Vught · Waalre · Waalwijk · Werkendam · Woensdrecht · Woudrichem · Zundert |  |
| 睇埋：荷蘭 · 省 |
燕窩
**燕窩**係某啲品種燕嘅巢，最多係來自印尼一帶諸島。燕窩係唐人貴價補品，跟價來排，最靚嘅叫**官燕**、普普通通嘅叫**常燕**，質素唔多靚嘅叫**毛燕**。

名
-

燕窩個窩，即係巢咁解。

史
-

燕窩生意，由南洋到唐山，多數都喺唐人同葡萄牙人手上。舊時係宗大生意。

產地
--

舊時多數燕窩都喺渣華同蘇門答臘出口。家下唔少地方都有。

巢
-

燕窩係由一種細燕學名Hirundo esculenta而來，佢食咗一種海草，學名Gelidium，就可以分泌種膠質來造巢。個巢睇起來就好似膠線整埋一堆，巢白色，帶紅。佢厚唔過銀匙羹，四分一到半安士。乾咗會脆，縐（讀巢）縐地，大細同鵞蛋差唔多。

價值
--

燕窩產地，有軍火鎮守
燕窩越白、越乾身、越乾淨就越貴。佢地會包埋一扎，用籐護住個形。

燕窩品質，要視乎地點、山窿大細、同埋時節。最好嘅燕窩係未哺蛋之前得手。如果只係有蛋，咁都係重係值錢。如有燕仔，或者飛走晒，就一啲都唔值錢，因為變晒深色，有血，有羽毛，有沙泥。

燕窩係一年採兩次，就算山窿唔理一兩年，都唔會有多。舊時會有啲土王派人守住，以免埋人入咗去。家下都係一樣咁保安深嚴。

地點來講，最靚嘅係山窿最深嘅地方，尤其係越濕越好。嗰度如果無乜搞亂，基本可以採到無限期。唔係話係越係海邊就越有利，反而深入50哩重更加有利可圖。

採法
--

好多巢都係海邊山窿，好多石，有唔少係個口喺水上幾百呎高，下面浪濤洶湧。而山窿裏便黑蚊蚊，最點住火把或者燈先睇到，又要擔梯揸籐，左爬右爬，先上到去個巢。只要稍稍唔小心跣跣，都會粉身碎骨。所以好多時只會搵啲後生仔做。

採咗落來，就會好小心咁清走啲羽毛同塵土。響太陽下曬乾，包裝好就可以拎去賣。

食法
--

煮好食得嘅燕窩
唐人信燕窩可以補身，又完全對人無害。

燕窩拎來食之前，首先要將所有異物清除，咁會用鉗仔同刀仔。清晒之後，用水洗下，就浸佢幾成膠，就可以用來煮餸。

睇埋
--

* 雪耳

註
-

1. 1 2 3 4 5 6 7 8 9 10 11 12  S. Wells Williams (1856). *A Chinese Commercial Guide* (第4版). Canton: The Office of the Chinese Repository.
一個人用左手寫德文詞「Linkshänder」（左爪）
**左優**（粵讀：zo² jaau¹），又寫做**左㕭**、**左𠰋**、**左撓**、**左搲**、**左抓**，有時亦寫做**左撇**（正音zo² pit³，但多數人都照讀zo² jaau¹），係指由細慣咗同擅長用左手做，好似寫字，呢啲平常嘢嘅人。對於右爪用右手一樣。

概要
--

左爪嘅人一般嚟講，用左手嘅次數比右手多出好多，例如寫字、煮餸、揸筷子等。左爪嘅人並唔係所有動作都習慣或偏好用左手，實際上完全左爪嘅人並唔多。例如有啲人習慣用右手寫字、揸筷子，不過打波時就會用左手揸拍，呢種依照唔同行為選擇左或右手嘅情況亦有好多。另外，亦有雙手都能夠順利運用嘅動作。雖然好多人嘅利手同書寫嘅手相同，不過書寫並唔係判斷利手嘅標準。有啲人只係寫字同揸筷子時用左手，其他動作都用右手。

喺印度同好多伊斯蘭國家，去廁所之後用左手裝水將屎窟周圍洗淨（唔用廁紙）嘅習慣，因此認為左手比較唔乾淨，開餐唔露出左手，而有用右手進食嘅文化，一齊食嘢嗰時用左手會畀人覺得無禮貌。但印度同伊斯蘭國家亦有好多左爪嘅人，喺食飯時用右手，其他動作都用左手進行。

根據史前時期留低嘅手印推斷，今時今日左爪佔人口嘅比例同冰河時期嗰陣差唔多。

左爪嘅唔方便
------

由於社會上大多數人都係右爪，大多數嘅架生、設施、以至文字嘅結構都係為右爪嘅人而設，左爪喺生活中難免會有唔方便。以鉸剪為例，通常手指公外推、其他手指向入嘅動作，經過鉸剪中間嘅支點，可以令刀片夾實以剪斷啲嘢。但左手拎鉸剪做相同動作時，會有刀片夾唔實、剪唔直嘅感覺。除咗阿拉伯文之外，左手寫字唔方便，因為由左到右。好多左爪揸筆嘅人都用慣右手剪嘢，剪嘢時自我摸出用力嘅訣竅。而喺餐枱度，左爪用筷子時，就特別容易同隔離嘅筷子「打交」，而引起誤會同尷尬。近年互聯網興起，唔少左爪喺網上召集更多人，以為左爪發言同捍衛佢哋嘅權利。

左爪名人
----

* 側田，香港男歌手
* 盛智文，香港生意人，前海洋公園主席
* 張文新，香港電台電視部助理廣播處長
* 馬德鐘，香港男藝員
* 鍾鎮濤，香港男歌手
* 錢嘉樂，香港男藝員
* 許志安，香港男歌手
* 蔡思貝，香港女演員
* 朱凱婷，香港女演員
* 梁烈唯，香港男藝員
* 林子善，香港男藝員
* Lady Gaga，美國女歌手
* 周柏豪，香港男歌手
* 王若琳，台灣女歌手
* 王力宏，台灣男歌手
* 差利，（1889年—1977年）美國男演員
* 東條英機，前日本首相
* 杜魯門，前美國總統
* 謝拉特·福特，前美國總統
* 列根，前美國總統
* 老布殊，前美國總統
* 克林頓，前美國總統
* 奧巴馬，前美國總統

睇𠹺
--

* 右爪

參考
--

1. ↑   左㕭
2. ↑  左𠰋
3. ↑  "Left-handedness common in Ice Age". BBC. 2004-02-13.
**章亞若**（英文：Chang Ya-juo，1913年—1942年8月），原名**章懋李**，響江西省永修縣吳城鎮出世，係蔣經國嘅屬下兼二奶。

經歷
--

章亞若十八歲嫁咗畀唐英剛，重生咗兩個仔唐遠波、唐遠輝，但係後嚟唐英剛冇端端自殺。

響1940年，章亞若到贛州參加由蔣經國主持嘅青年團青幹班，後嚟佢做咗專署科秘密高級人員，放工之後有時會到蔣經國屋企照顧蔣經國個女蔣孝章，所以佢同蔣經國就有機會接觸。章亞若重響贛州市租一間獨立屋仔住，方便佢去蔣經國屋企。有一次，蔣經國同佢秘書漆高儒去章亞若屋企食飯，漆高儒見到蔣經國坐響章亞若瞓嗰張床上面，就已經估到兩個人關係唔係一般上司同下屬咁簡單。

響1942年，蔣經國送章亞若去桂林，話係要出席佢嘅婚禮，但係當時嘅專員公署已經知道章亞若唔係去結婚，而係去生仔。響3月1號，章亞若生咗一對孖仔，分別叫章孝嚴同章孝慈。但係，章亞若恃住自己生咗兩個仔，同蔣經國阿媽毛福梅攞名分，企圖以「蔣夫人」嘅名義做嘢，仲響自己屋企掛上「蔣宅」一牌，為蔣家帶嚟好多負面影響。

響1942年8月突然死咗，終年二十九歲。

死因之迷
----

章亞若嘅死好多唔同講法，比較有說服力嘅有以下三個講法：

* 第一種講法：自然死（出自蔣經國）

* 第二種講法：係由蔣經國另一個手下黃中美殺咗章亞若，畀蔣經國知道，雖然佢冇出聲，但黃中美就畀人殺死。（出自蔣經國嘅秘書漆高儒）

* 第三種講法：有人派手下去殺咗章亞若，因為蔣中正對於章亞若企圖響蔣家攞名分呢件事好嬲，為咗保住蔣經國嘅前途，先至下令搵人殺佢（出自共產黨特工谷正文、章亞若大仔唐遠波、章亞若細佬章浩若同埋章亞若嘅孖仔大佬蔣孝嚴）

另外，蔣孝嚴響2006年話，殺佢阿媽嘅人重在生。

攷
-

1. 1 2  〈蒋家门外的孩子第一章 遥遥归宗路·哀哀赤子心 -免费在线阅读欣赏 - 读书频道 - 金融界〉. *web.archive.org*. 2013-11-14. 歸檔時間2013-11-14. 喺2020-05-22搵到.`{{cite web}}`: CS1 maint: bot: original URL status unknown (link)
2. 1 2 3  〈民國第二大謎案：蔣經國的二夫人章亞若被害之謎〉 (香港中文). 原著喺2020-05-26歸檔. 喺2020-05-22搵到.